Brozović na radaru tri evropska giganta, Interu se smeši ogromna zarada - Sportska centrala\n24 sep 2020. 09:05\nBajern, Monako i PSŽ klubovi su koji su najviše „zagrizli“ za Brozovića, a dobro upućeni „Tutosport“ tvrdi kako francuski šampion svim silama želi dovesti Hrvata na Park prinčeva.\nPrema pisanju uglednog „Lekipa“, Brozović je prioritet PSŽ-a za sredinu terena. Takođe, isti list otkriva da su pregovori između PSŽ-a i Intera već počeli te da Brozović ine bi imao ništa protiv dolaska u francusku prestoncu.\nBajern Minhen i dalje je u igri, evropski prvak Brozovića vidi kao idealnu zamenu za Tijaga Alkantaru koji je otišao u Liverpul, ali škrti Nemci ne žele platiti više od 30 miliona, dok Inter traži mnogo više. Naime, tržišna vrednost Brozovića procenjuje se na 50 miliona evra.\nTreća opcija je Monako Nike Kovača koji je već neko vreme u kombinacijama, ali sve je izglednije kako je dolazak Brozovića u Kneževinu nemoguća misija jer je u ovom trenutku preskup igrač za budžet s kojim raspolaže Monako.


Ogorčeni stanovnici Grba: Farma truje podgoričku vodu | Novosti.RS\nčetvrtak, 10. 10. 2019. u 12:46\nSa jednog od okupljanja meštana Grba\nMeštani Grba, kod Spuža, najavili krivičnu prijavu Ministarstvu poljoprivrede. Otpad iz ovdašnje farme i klanice se izliva u vodoizvorište u slivu koji snabdeva glavni grad\nSTANOVNICI naselja Grbe, nadomak Spuža, već godinama traže izmeštanje farme svinja "Niksen Čavor" i pogona klanice i prerade "Pantomarketa", zbog, kako tvrde, nehumanih uslova za život i nesnosno neprijatnih mirisa. U više navrata su protestovali, obraćali se državnim organima, a kako ništa nije učinjino da im život u tom naselju bude podnošljiv, najavili su i podnošenje krivične prijave protiv Ministarstva poljoprivrede i ruralnog razvoja.\nOsim toga, meštani tvrde i da se tečni otpad iz farme svinja izliva u vodoizvorište Kraljičino oko, koje je deo sliva vodoizvorišta Mareza, sa kojeg se snabdeva Podgorica. Predstavnik meštana Goran Đuričković navodi da te tvrdnje temelji na nalazu koji su krajem septembra napravili članovi mešovite inspekcijske komisije, koju je u Spuž poslao ministar poljoprivrede Milutin Simović, ali da neko pokušava da zataška taj podatak, kako bi se vlasniku farme omogućilo da nesmetano zagađuje pitku vodu sa Mareze.\nPROČITAJTE JOŠ: TRADICIJA KOD BERANA: Položeno cveće pred spomenik kralju Aleksandru\nGrađani, čije su kuće u neposrednom okruženju farme i klanice, navode da žive u nehumanim uslovima pritisnuti nesnosnim mirisima, da su im imanja uništena i imovina izgubila na vrednosti. Kako ističu, obraćali su se nadležnim inspekcijama, Opštini Danilovgrad, ali ništa nije urodilo plodom. Đuričković je najavio da će, preko advokatskih kancelarija, uputiti tužbu Ministarstvu poljoprivrede i ruralnog razvoja.\n- Napravićemo peticiju svih meštana u okruženju farme i klanice i podnećemo tužbu protiv ministarstva, jer je ono nadležno za naš problem. Peticijom ćemo pokušati da dođemo do Skupštine Crne Gore da se ide direktno prema Ministarstvu od kojih tražimo da izmesti farmu i klanicu. Da ih Ministarstvo ne štiti, ovaj bi problem odavno bio rešen - tvrdi Đuričković.\nKako je dodao, o problemu su obavestili i Agenciju za zaštitu životne sredine i nevladine organizacije, te će sa njima u narednom periodu organizovati nove aktivnosti kako bi stali nakraj farmi i klanici. Podršku imaju i od potpredsednika Opštine Danilovgrad, Ilije Grgurovića, koji je pozvao Vladu da se što pre uključi u rešavanje problema.\nPROČITAJTE JOŠ: Zabranjen protest u Bijelom Polju: Traže ostavku direktorke\nKapija spuške farme svinja "Niksen"\nSVE JE PO PROPISU\nVLASNIK prerade i klanice "Pantomarket" Panto Vučurović istakao je da u toj firmi sve rade po propisima i da već duže vreme njegova klanica ne ispušta neprijatne mirise koji zadaju muke okolnim naseljima.\n- Što se našeg pogona klanice i prerade tiče, kod nas skoro da nema nikakvih problema. Ne mogu reći da sto posto nema problema, ali skoro da s nama nemaju nikakvih problema jer smo sve uradili po propisu. Može se u svako doba doći i proveriti stanje u našoj klanici - rekao je Vučurović.\nTRENUTAK UŽASA U MINSKU: Pogledajte momenat kada je poginuo demonstrant (VIDEO)\nsubota, 15. 08. 2020. u 21:39\nsubota, 15. 08. 2020. u 21:00\n- SMRTNI slučajevi povezani sa korona virusom bili bi ogromni i potpuno neprihvatljivi kada bi SAD sprovele strategiju "imuniteta krda" - izjavio je danas direktor američkog Nacionalnog instituta za alergije i zarazne bolesti Entoni Fauči.\nsubota, 15. 08. 2020. u 20:29\nsubota, 15. 08. 2020. u 19:31\nIRAN UPOZORIO EMIRATE: Čeka vas "opasna budućnost"\nNAKON objavljivanja istorijskog sporazuma o uspostavljanju diplomatskih odnosa sa Izraelom, Iranska Revolucionarna garda upozorila je Ujedinjene Arapske Emirate.\nsubota, 15. 08. 2020. u 18:55\n21:39 TRENUTAK UŽASA U MINSKU: Pogledajte momenat kada je poginuo demonstrant (VIDEO)\n20:30 UŽIVO: Lion šokirao Siti na sredini prvog poluvremena\n18:30 PARTIZAN SLAVIO U SURDULICI: Asano i Sadik slomili Radnik (VIDEO)\nFUDBALERI Partizana upisali su tri boda na veoma teškom gostovanju u Surdulici.\nMLADI srpski trener Vladimir Ivić, kao što se i najavljivalo, imenovan je za novog menadžera Votforda.\n21:00 TURISTI NA SVOJOJ KOŽI ISKUSILI LAŽI ZAGREBA: Velika hrvatska prevara - uz more i virus\n44 TROVAO STARCE ŽIVOTINjSKIM LEKOM: Uhapšen direktor Zavoda za smeštaj odraslih lica “Male pčelice”\n20 PREDSEDNIK VUČIĆ: Tražićemo hitno obustavljanje radova kod Visokih Dečana, naša baština talac albanske samovolje


Srđan Savić: Zaljubljenik u film i pisanu reč\nPočetak/Moja priča/Srđan Savić: Zaljubljenik u film i pisanu reč\nNiške Vesti24. avgusta 2017.\nDirektor Niškog kulturnog centra po drugi put, prethodno predsednik Gradske opštine Pantelej, Srđan Savić je pre svega zaljubljenik u film, filmsku kritiku i pisanje, jer je po zanimanju profesor srpskog jezika i književnosti. I kada je bio na političkim funkcijamackaže da nikada nije prestajao da piše, jer je to njegova ljubav.\nFilm, novinarstvo, pisanje\nSrđan Savić je završio Filozofski fakultet na studijskoj grupi za Srpski jezik i književnost i delimično je ostao vezan za tu profesiju, bez obzira što je počeo da se bavi i nekim „drugim poslovima“.\n„U tom novinarskom i kritičarskom smislu, prve korake sam načinio u akademskom listu „Pressing“, a nakon toga sam objavljivao tekstove u raznim časopisima kao što su „Slovo“, „Niški analitičar“, „Narodne novine“. Posle toga pisao sam tekstove u časopisima koji su se bavili filmom: „Yu film danas“, „Novi filmograf“ i napokon „Filaž“, čiji sam glavni odgovorni urednik i danas“, kazao je Niškim Vestima.\nprivatna arhiva, 2014.\nTokom svog radnog veka, Savić se bavio filmskom i povremeno književnom kritikom. Jedno vreme radio je i kao novinar – izveštač na televiziji „Global“ i na Niškoj televiziji (NTV), gde je bio autor priloga iz oblasti kulture i filma.\n„Na televiziji „Global“ sam bio i novinar i urednik i na kraju i glavni i dogovorni urednik, tako da mogu reći da imam solidno novinarsko iskustvo. Međutim, filmom se bavim u kontinuitetu, znači skoro 25 godina“, proseća se novi direktor NKC-a.\nFunkcioner lokalne samouprave\nNa pitanje Niških Vesti da li mu je bila teška odluka da preuzme rukovođenje Gradskom opštinom Pantelej, uprkos tome što su mu film i pisanje – ljubav, odgovorio je:\n„Ja sam jednostavno bio kandidat SPS-a za to mesto, a kandidaturu sam prihvatio jer sam žitelj te opštine, u nekom smislu sam prepoznatljiv za ljude koji tamo žive, jer tamo živim oduvek. Desilo se da nakon izborne kombinatorike, mesto predsednika moje opštine ide SPS-u, pa iako nisam imao najviše glasova, postao sam predsednik“, kaže.\nSrđan se tokom svog mandata trudio da bude dobar predsednik, ali dodaje da je mesto veoma osetljivo i kompleksno jer nema dovoljno široke ingerencije, a od predsednika se očekuje mnogo.\n„Vi ste prvi stepenik lokalne samouprave kome se obraćaju sugrađani za komunalne, tehničke, finansijske i sve druge probleme, tako da smo mi bili prvi u povezivanju građana sa svim ostalim gradskim i republičkim službama koje eventualno mogu da se uključe u rešavanje njihovih problema. Mislim da sam taj posao obavljao na najbolji mogući način i da sam postigao solidne rezultate. U nekim domenima je moglo i više, ali to su date okolnosti u kojima sam se trudio i snalazio“, kazao je o tom periodu života.\nMeđutim, ni taj odgovorni posao nije ga odvukao od onoga čime se do tada bavio.\n„Nastavio sam da budem glavni urednik „Filaža“, naravno bez nadoknade i nastavio da se usavršavam kao filmski kritičar. Vodio sam računa da u domenu koji mi najvažniji u životu i koji je vezan za moje profesionalno angažovanje ostanem maksimalno aktivan“, objašnjava.\nSrđan Savić ispred press centra 52. Filmskih susreta\nPlanovi za Niški kulturni centar\nSavić je direktor Niškog kulturnog centra po drugi put, na čelu ove ustanove bio je do 2012. godine. Mada je funkciju preuzeo tek pre neki mesec, pitali smo ga planove.\n„Planovu su ambiciozni, ali da bi se ostvarili postoje dva presudna faktora. To je opšta finansijska situacija u našem gradu i želja svih radnika da naprave određene iskorake i učine maksimalne napore kako bi NKC bio jedna od centralnih ustanova kulture jugo-istočne Srbije što je nekada i bio“, kazao je Savić.\nTvrdi da je sve moguće, planovi se odnose i na osnovne i posebne programe ove ustanove i izdavaštva.\n„Kada je izdavaštvo u pitanju trudićemo se da dostignemo nivo od 40 knjiških izdanja godišnje koje smo nekada imali. U tu brojku računam i časopise koji su kod nas takođe knjiškog formata. Trudićemo se da imamo mnogo veći broj redovnih programa tokom godine i naravno, gradske manifestacije koje organizujemo da budu organizovane na visokom nivou“, najavio je.\nPoruka Nišlijama za 52. Filmske susrete\n„Moja poruka Nišlijama je da ostanu uz Festival uz koji su stasavali i koji im je uvek mnogo značio. Niška publika je u mnogim domenima jedinstvena na svetu zbog toga što su projekcije pod otvorenim nebom gde staje i do tri hiljade ljudi. Naravno, želja nam je da publika nastavi da se druži sa glumcima, a glumci su pokazali da vole i cene Niš. Bilo koja nagrada koju dobiju u Nišu je njima dobra refernca u karijeri, a sa druge strane, publika treba da nastavi da pokazuje ljubav prema glumcima. Na nama je da se potrudimo da Festival bude što bolji, i organizaciono i sadržajno, što sve vreme i radimo“.\n52. Filmski susreti direktor NKC Srđan Savić


Udruženje Da se zna! protiv dnevnog lista Kurir - Savet za štampu\nUdruženje Da se zna! protiv dnevnog lista Kurir\nNa osnovu članova 19. i 21. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Vlado Mareš, Petar Jeremić, Ljiljana Smajlović, Nevena Krivokapić, Tamara Skrozza, Stojan Marković, Dragan Đorđević, Vera Didanović, Milenko Vasović i Vojkan Kostić, na sednici održanoj 27.7.2017. godine, nije uspela da usaglasi odluku o tome da li je „Kurir“ tekstom “Uhapšeni zbog nastranog seksa: Pravili gej orgije završili u policiji, a sad će i na robiju“, objavljenim 1. maja 2107. godine u onlajn izdanju, prekršio odredbe Kodeksa novinara Srbije. „Za“ odluku da je Kodeks prekršen glasalo je sedam članova Komisije, dok su tri bila “protiv”, tako da za odluku nije bilo potrebne većine od osam glasova.\nŽalbu Savetu za štampu podnelo je Udruženje Da se zna, smatrajući da su naslovom teksa prekršene odredbe Kodeksa koje se odnose na zabranu diskriminacije. „Karakterizacijom gej seksa kao nastranog ispoljava se diskriminatorski stav prema LGBT populaciji zašto što se čitaocima sugeriše da LGBT osobe nemaju normalnu seksualnu orijentaciju“, navedeno je u žalbi.\nČlanovi Komisije nisu bili saglasni u oceni da li su odredbe Kodeksa koje se odnose na zabranu diksriminiacije na osnovu seksualne orijentacije prekršene naslovom koji gej seks određuje kao „nastran“, budući da je sam tekst korektno napisan.\nVećina članova Komisije smatrala je da je termin upotrebljen u naslovu uvredljiv i da je stavljen sa namerom da uvredi pripadnike LGBT populacije, odnosno da je vest (koja je inače odnosi na hapšenje u Džakarti) i objavljena saa idejom da se ovakvim naslovom „saopšti“ stav redakcije.\nOstali članovi Komisije ocenili su, međutim, da je naslovom pređena mera dobrog ukusa, ali da to nije dovoljno za odluku da je prekršen Kodeks. Po njihovom mišljenju ovakav naslov stavljen je da bi privukao čitaoce, bez stvarne namere da se neko diskriminiše.


GOMA, Kongo – U današnjem napadu na konvoj Mirovne misije UN na istoku Konga, poginuli su ambasador Italije Luka Atanacio i jedan karabinjer, saznaje ANSA iz dobro obaveštenog izvora. Napad je izveden na konvoj Mirovne misije UN u Kongu, u kojoj je bio i šef delegacije EU. Rojters prenosi da je italijansko ministarstvo spoljnih poslova potvrdilo da je ambasador Atanacio preminuo u bolnici, nakon što je ranjen u napadu, i izražava duboko žaljenje zbog njegove smrti, prenosi Tanjug. Razlog napada još nije utvrđen, ali u okolini parka Virunga, koji se nalazi duž granica Konga sa Ruandom i Ugandom, dejstvuje nekoliko oružanih grupa koje često napadaju rendžere Nacionalnog parka.\n17.12.2019 u 14:51\nGugl, Epl i Tesla među optuženima zbog smrti dece u Kongu\nNjUJORK – Pet vodećih svetskih tehnoloških kompanija, među kojima su Epl, Tesla i Guglova matična kompanija, optuženo je za saučesništvo u vezi sa smrtnim slučajevima dece u Kongu, prisiljene da rade u rudnicima kobalta, metala koji se koristi za pravljenje telefona i kompjutera. Tužbu u ime 14 porodica iz DR Konga podigla je u nedelju neprofitna organizacija Međunarodni zagovornici prava, sa sedištem u SAD. Kako prenosi Rojters, tužba je podneta protiv Tesle, Epla, Alfabeta (matične kompanije Gugla), Majkrostofta i Del Tehnolodžisa. U optužnici se navodi da su te kompanije bile deo sistema prisilnog rada koji je prema tvrdnjama porodica rezultirao smrću i teškim povredama njihove dece. Ovo je prvi put da se više kompanija iz tehnološke industrije suočava sa sudskim postupkom\n24.11.2019 u 21:15\nAvion pao na kuće u Kongu, najmanje 27 mrtvih\nGOMA – Najmanje 27 osoba poginulo je danas u padu aviona na stambeno naselje u Demokratskoj Republici Kongo, a među stradalima su članovi posade, putnici i meštani grada Gome, saopštile su lokalne vlasti. Avion „Dornijer 228-200” sa 19 sedišta, u vlasništvu privatne kompanije Bizi bi, srušio se na kuće u Gomi, u naselju Mapendo, nedugo posle poletanja ka gradu Beni, udaljenom 350 kilometara, navodi Bi-Bi-Si. Među žrtvama je i devet članova iste porodice koji su bili u jednoj od kuća na koje se srušio avion, prenosi Beta. Uzrok nesreće za sada nije poznat. Jedan od svedoka rekao je da je video kako se avion tri puta okrenuo u vazduhu, dok je iz njega izlazilo puno dima. Kongoansko ministarstvo saobraćaja saopštilo je da je poginulo 26 osoba - 17 putnika, dva člana posade i\n24.11.2019 u 13:39\nPao avion u Kongu, najmanje 24 žrtve\nBENI – Najmanje 23 osobe su poginule prilikom jutrošnjeg pada malog aviona u Demokratskoj Republici Kongo, naveli su spasioci. Avion se srušio u mestu Goma, u naseljenoj četvrti nedaleko od aerodroma. „Do sada smo izvukli 23 tela”, rekao je predstavnik civilne zaštite, javlja Beta. Prilikom rušenja aviona oštećena je najmanje jedna kuća.\n25.10.2019 u 21:02\nVučić: Sa Kongom pragmatična saradnja\nPredsednik Aleksandar Vučić izjavio je da je za Srbiju od velikog značaja saradnja s afričkim zemljama, kao i s Demokratskom Republikom Kongom i da će Beograd nastaviti da sarađuje sa svim suverenim, nezavisnim, slobodnim zemljama širom sveta. „Srbija je jedna od zemalja u svetu u kojoj će moći da se vidi koliko volimo ljude iz Afrike, i to na svakom koraku”, izjavio je juče Vučić nakon sastanka sa šefom Demokratske Republike Kongo Feliksom Antoanom Čisekedijem Čilombom u Beogradu. Predsednik je izrazio zahvalnost na podršci Konga teritorijalnom integritetu Srbije, što nas podržava u međunarodnim organizacijama po pitanju KiM i svim drugim važnim pitanjima. „Hvala vam što podržavate međunarodno pravo i u tom smislu spoljnu politiku Srbije, kao što ćemo mi uvek biti na strani\n11.10.2019 u 12:55\nKINŠASA – Svih osam putnika i članova posade su poginuli kada se na istoku Konga srušio teretni avion, u kom su se nalazili neki od članova kabineta predsednika Konga Feliksa Čisekedija. „Nema preživelih. Sva tela su potpuno spaljena”, izjavio je Rojtersu savetnik predsednika Konga, Vidije Čimanga. U avionu su bili vozač predsednika Konga i njegov menadžer za logistiku, kao i nekoliko vojnika. Avion je poleteo za glavni grad Kinšasu, a sa radara je nestao u četvrtak popodne po lokalnom vremenu sat vremena po poletanju, preneo je Tanjug. Srušio se u šumskoj oblasti na istoku zemlje, a uzrok nesreće za sada nije poznat. Lokalni mediji su objavili da je na stotinu pristalica predsednika Konga izašlo na ulice Kinšase pošto je objavljena vest o padu aviona, strahujući da je ta nesreća bila neka vrsta neuspešnog puča protiv Čisekedija, prenela je britanska agencija, napominjući da za sada nema informacija koje bi potkrepile te navode.\n14.08.2019 u 22:09\nU Burundiju počela vakcinacija protiv ebole\nNAJROBI - U Burundiju je počela vakcinacija protiv ebole, prvenstveno medicinskog osoblja na granici sa Kongom gde je virus ubio gotovo 1.900 ljudi za godinu dana, saopštila je Svetska zdravstvena organizacija. Vakcinacija je počela u Gatumbi, glavnom pograničnom mestu između Burundija i Konga, navela je SZO i dodala da je vakcina rVSV-ZEBOV već korišćena u Kongu gde ju je primilo 170.000 ljudi. Za sada u Burundiju, zemlji sa oko 11 miliona stanovnika, nije registrovan nijedan slučaj ebole. Međutim, ta zemlja ima 236 kilometara dugačku granicu sa Kongom koju stanovnici često prelaze, prenosi Beta. U velikoj epidemiji ebole 2013. godine u zapadnoj Africi umrlo je više od 11.300 ljudi, najviše u Gvineji, Sijera Leoneu i Liberiji. Ebola ili hemoragična groznica veoma je zarazno\nSvetska zdravstvena organizacija (SZO) proglasila je epidemiju ebole u DR Kongu za „hitnu međunarodnu zdravstvenu pretnju”, godinu dana nakon što je, od prvog registrovanog slučaja u ratom pogođenoj provinciji Ituri do danas, preko 2.500 ljudi žena i dece zaraženo, a najmanje 1.600 pomrlo. Tri najnovija smrtna slučaja – petogodišnjeg dečaka i sredovečne trgovkinje, nakon putovanja iz DR Konga u Ugandu i nazad, i zaraženog sveštenika, koji je obavio službu u sedam crkava dvomilionskog grada Gome (u blizini granice sa Ruandom) – nagnali su SZO da epidemiju ebole proglasi za moguću globalnu pretnju. „Slučaj obolelog sveštenika, koji je, iako svestan da je zaražen, iz epicentra ebole u mesto Butembo autobusom otputovao u Gomu koristeći niz lažnih ličnih dokumenata, da bi po crkvama u Gomi


NOVA TEORIJA ZAVERE: Evo ko je probao da ubije Putina u stravičnom udesu kad je poginuo njegov vozač\nNakon stravičnog udesa u kom je poginuo vozač ruskog predsedničkog automobila, uprkos 40 godina iskustva u tom poslu, jedan strani blog objavio je da je u pitanju bila opomena stranih službi upućena Vladimiru Putinu.\nS obzirom da je neimenovani vozač koji je nastradao bio omiljeni šofer Vladimira Putina, nije trebalo mnogo da se pojavi teorija prema kojoj je on zapravo ubijen, a sve to kako bi se ruskom predsedniku poslala poruka.\nSajt The Millennium Report tvrdi da je navodna nesreća, koja se dogodila u Kutuzovskoj aveniji u Moskvi, a koju je izazvao jedan mercedes kada je, prema zvaničnim informacijama, njegov vozač izgubio kontrolu i udario u Putinov BMW, zapravo drska pretnja.\nU njihovom tekstu dalje se navodi da je to delo grupe stranih agenata koji operišu po Moskvi, kao i da iste ništa neće zaustaviti u nastojanjima da sruše Putina.\nSpekulacije o brutalnom upozorenju zasnivaju se na stavu da je ovo samo logičan sled događaja nakon međunarodnih sankcija protiv Rusije, uvedenih s namerom da se oslabi okosnica Putinove politike i neke od njegovih pristalica, eventualno, privole da pređu na drugu stranu.\nSledeća stvar o kojoj je autor teksta na pomenutom blogu govorio jeste Putinova politička superiornost na međunarodnoj sceni: još iz vremena kad je bio premijer Rusije, Putin je demonstrirao svoju moć, praktično svakog dana sve ubedljivije.\nAutor navodi da je Putin učinio da američki predsednik Barak Obama izgleda kao dete, a da je u partiji šaha na “geopolitičkoj tabli” pokazao vrhunsko umeće, za razliku od njegovih zapadnih saigrača.\nDokaz tome svakako je i poslednji u nizu internacionalnih političkih susreta – samit G20 u Kini, tokom kog je, između ostalog, Putin naveo razloge zbog kojih je Amerika kriva za borbu u Iraku i istakao da Zapad treba da se drži podalje od regiona.\nU prilog tome, nakon tvrdnji australijskog premijera Malkolma Turnbula da su kapaciteti Islamske države mnogo manji nego što Rusi ističu, kao i da ova zemlja treba da se čuva usamljenih vukova, Putin ga je oštro upitao koja je tačno njihova uloga u sukobima u Siriji i za koju zemlju se zapravo bore, još jednom pokazujući da ni od čega ne preza i da stvari voli da naziva pravim imenom.\nBila nesreća u kom je poginuo omiljeni Putinov vozač zaista nesreća ili dobro režirana krvava opomena, predsednik Rusije ne deluje kao neko ko ima nameru da, zbog bilo čega, promeni svoj politički kurs: dva dana nakon tragedije, u intervjuu za “Blumberg” izjavio je da je američki stav o Kosovu, odnosno Krimu, puka politička igra.\n– Ništa se ne može uraditi protiv volje naroda, ali neki naši partneri izgleda da to ne shvataju. Pokušavaju da ne vide da je volja ljudi na Krimu, gde su 70 odsto njih Rusi, a ostali govore ruski kao maternji jezik bila da se pridruže Rusiji, dok na Kosovu zloupotrebljavaju volju tamošnjeg naroda – istakao je Putin.\nDa nekim ljudima nema smisla pretiti, posebno kada su opravdano kandidati za najmoćnije na planeti, oni koji žele da miniraju Putinovu poziciju na svetskoj političkoj sceni mogli su da vide i danas, ako su pročitali vest da je ruski predsednik sa turskim kolegom Redžepom Tajipom Erdoganom ugovorio nastavak koordinacije napora za postizanje rešenja situacije u Siriji.\n« „Vruća kasna jesen – rana zima“ OBAVEŠTAJNE SLUŽBE TVRDE: Izetbegović objavio rat Srbiji! Vulin: Vreme je da predložim Vučiću drastičnije mere »


Akcija pojačane kontrole saobraćaja - Društvo - Dnevni list Danas\nPočetna » Društvo » Akcija pojačane kontrole saobraćaja\nPripadnici Ministarstva unutrašnjih poslova, Uprave saobraćajne policije, tokom sledeće nedelje, u okviru međunarodne organizacije TISPOL – mreža saobraćajnih policija, sprovodiće akciju pojačane kontrole brzine kratanja vozila.\n0Piše: Danas Online 16. aprila 2017. 12.37\nAkcija će se sprovoditi u svim državama koje sarađuju u okviru TISPOL-a: u 28 zemalja članica Evropske unije, Švajcarskoj, Norveškoj i Srbiji. U okviru akcije, u sredu 19. aprila, biće sprovedena i akcija „Speed Marathon“, tokom koje će se brzina meriti 24 časa neprekidno ručnim radarima, radarima u sistemima video nadzora i uređajima za merenje brzine u vozilima bez obeležja policije – presretačima. Svaki kontrolisani vozač biće alkotestiran, dok će saobraćajna policija takođe prilikom zaustavljanja svakog motornog vozila koje prekorači dozvoljenu brzinu kretanja, obaviti i kontrolu korišćenja pojaseva za vezivanje kako vozača tako i putnika, na način koji je predvideo proizvođač vozila.\nPrema istraživanjima koja je objavio Evropski savet za bezbednost saobraćaja, povećanje brzine kretanja za samo pet odsto dovodi do povećanja broja saobraćajnih nezgoda sa smrtnim ishodom za više od 20 odsto. Prema istom istraživanju, korišćenje sigurnosnih pojaseva smanjuje rizik od smrtnog stradanja u saobraćajnim nezgodama za oko 50 odsto.


Poslednja izmena 13:38\nRadovi na izgradnji Moravskog koridora počinju 15. decembra na lokaciji u okolini Kruševca, saznaje Tanjug. Komercijalni ugovor za izgradnju auto-puta E-761, deonica Pojate-Preljina Moravskog koridora, potpisan je juče u prisustvu predsednika Srbije Aleksandra Vučića, prenosi Tanjug. Ugovor su potpisali ministarka građevinarstva, saobraćaja i infrastrukture Zorana Mihajlović i predstavnici tursko-američkog konzorcijuma „Behtel Enka UK Limited” Majkl Vilkinson i Mehmet Tara. Moravski koridor biće dugačak 112,3 kilometara, a povezaće sve veće gradove centralne Srbije između Pojata i Čačka - Kruševac, Kraljevo, Trstenik i Vrnjačku Banju. Ta saobraćajnica povezivaće područje na kojem živi oko 500.000 ljudi, a budući autoput biće veza između dva evropska koridora - 10 i\n08.08.2019 u 08:33\nZatvara se autoput od Ljiga do Preljine\nJP „Putevi Srbije” saopštilo je da će od danas do 18. avgusta biti zatvorena deonica auto-puta Ljig-Preljina, da bi se taj put spojio s novoizgrađenom deonicom do Obrenovca, pa će u tom periodu celokupan saobraćaj biti preusmeren na Ibarsku magistralu. U saopštenju se kaže da će se od danas u sedam časova ujutru, do 18. avgusta „saobraćaj odvijati po izmenjenom režimu na delu državnog puta IA reda broj 2 i IB reda broj 22 (ukrštanje državnog puta IB reda broj 22 sa državnim putem IA reda broj 2 u mestu Dići, deonica Dići - početak izgrađenog auto-puta do Preljine - kraj izgrađenog dela auto-puta)”. U tom periodu, navodi se, „obustavlja se saobraćaj na delu državnog puta IA reda broj 2, na deonici: ukrštanje sa državnim putem IB reda broj 22 u mestu Dići, do dela državnog puta IA\n27.06.2019 u 11:47\nSurčin-Obrenovac u saobraćaju 19. decembra\nMinistarka građevinarstva, saobraćaja i infrastrukture Zorana Mihajlović obišla je danas radove na mostu preko Save i Kolubare koji povezuje Surčin i Obrenovac i najavila da će ta deonica biti puštena u saobraćaj 19. decembra. Ona je rekla da je ovaj projekat primer kako treba da izgledaju svi infrastrukturni projekti u Srbiji, da ne kasni nijedan dan, da sve ide po planu i da su se svi operativni problemi otklanjali brzo, na licu mesta. Mihajlović je istakla da veruje izvođačima i investitorima da će 19. decembra deonica Surčin-Obrenovac dugačka 17, 6 kilometara biti puštena u saobraćaj. Radovi na ovoj deonici počeli su u martu 2017.\n14.05.2019 u 10:22\nOd subote autoputem kroz Grdeličku klisuru\nPotpredsednica Vlade Srbije i ministarka građevinarstva, saobraćaja i infrastrukture Zorana Mihajlović izjavila je danas da je završetak izgradnje i puštanje u saobraćaj auto-puta kroz Grdeličku klisuru velika pobeda domaćih građevinara, ali i svih građana Srbije. „U subotu će biti pušten kompletan južni krak Koridora 10, imaćemo auto-put od severa do juga, od Horgoša do Preševa. To je najpre pobeda naših građevinara, ali i pobeda svi građana i nešto na šta mogu da budu ponosni”, rekla je Mihajlovićeva na TV Hepi. Kako je saopšteno iz njenog kabineta, ona je dodala da će auto-putem od Niša do Soluna moći da se stigne za oko tri sata, a od Vranja za dva sata, ali da je najvažnije da je sve urađeno tako da nova saobraćajnica bude bezbedna. „Izgradnja auto-puta kroz Grdeličku\nAuto-putem ka moru u svim pravcima\nAuto-put kroz Grdeličku klisuru, u kojoj se prošlog leta obrušio potporni zid, biće završen za nekoliko dana. Oni koji bi da letuju u Bugarskoj moraće malo da sačekaju. Ko se, pak, iz Beograda uputi na odmor u Crnu Goru – do Čačka će se voziti auto-putem, već početkom sezone godišnjih odmora. – Očekujemo da do letnje sezone u saobraćaj bude pušten preostali deo južnog kraka Koridora 10, odnosno 26,3 kilometra auto-puta kroz Grdeličku klisuru. Asfaltiranje auto-puta na ovim deonicama je završeno i trebalo bi da budu puštene u saobraćaj kad se završi testiranje opreme u tunelima – kažu u Ministarstvu građevinarstva, saobraćaja i infrastrukture i naglašavaju da će tačan datum puštanja u saobraćaj biti poznat kada investitor kaže da je sve bezbedno za puštanje saobraćaja. U „Koridorima\n09.04.2019 u 09:31\nNa letovanje preko novog asfalta koridora 10 i 11\nVeć krajem aprila auto-put kroz Grdelicu biće spreman za puštanje u rad, najavila je danas potpredsednica Vlade Srbije ministarka saobraćaj i građevinarstva Zorana Mihajlović, dodajući i da će 103 kilometra Koridora 11, između Obrenovca i Preljine, biti u funkciji pre leta, prenosi Tanjug. Mihajlovićeva je rekla da je asfaltirano najteže gradilište u Evropi - auto-put u Grdeličkoj klisuri, dužine 26,3 kilometra. „Put kroz Grdeličku klisuru je sada asfaltiran i već krajem aprila ona može da bude puštena u rad”, rekla je Mihajlovićeva u Dnevniku RTS-a. Ističe da se značaj Koridora 10 vidi po broju automobila koji kroz njega prolaze. „Godine 2014. imali smo 34 miliona automobila, uglavnom su nas zaobilazili i odlazili drugim, paralelnim Koridorom 4 preko Bugarske i Rumunije.\n02.04.2019 u 12:25\nTunel „Brančić” spreman za saobraćaj do kraja aprila\nLjIG - Tunel Brančić dužine 980 metara na autoputu Beograd-Čačak biće kompletno opremljen elektro napajanjem i spreman za saobraćaj pre kraja aprila, izjavio je danas v.d. direktora Elektroprivrede Srbije Milorad Grčić. Grčić je obilazeći radove na izgradnji trafo stanica i polaganju kablova za napajanje, kod tunela Brančić na Koridoru 11, objasnio da je obzirom na dužinu ovog tunela, bilo neophodno izgraditi dve trafo stanice. „Nema stajanja dok se sve ne završi. Ovo su krupne stvari i za Srbiju i za ove krajeve i ovde nema igranja”, poručio je Grčić obilazeći gradilište kod Ljiga. Vrednost radova koje finansira EPS na postavljanju kablova za napajanje tunela iznosi 90 miliona dinara. Dužina kabla koji kreće od trafo stanice Ljig (napona 110/20 kV) do tunela, sa jedne\n05.02.2019 u 22:59\nU martu počinju radovi na putu Preljina - Požega Koridora 11\nPočetak radova na Koridoru 11 na deonici Preljina - Požega najavljeni su za mart ove godine, a taj deo budućeg auto-puta radiće kineski investitor, čiji su predstavnici posetili opštinu Lučani kako bi izvršili pripremne radnje za podizanje kampova u kojima će boraviti njihovi radnici u naredne tri godine. „Sa kineskim izvođačem radova smo na današnjem sastanku postigli dogovor o predaji projektne dokumentacije i podnošenju zahteva za dobijanje privremene dozvole za podizanje tri kampa”, izjavio je u ponedeljak predsednik opštine Lučani Milivoje Dolović nakon sastanka sa kineskim investitorima, prenosi Glas zapadne Srbije. On je precizirao da će jedan kamp biti postavljen u Krstačkom polju, drugi u Markovici, dok je treći planiran da bude podignut u Rtarima. Prema njegovim rečima,\n12.12.2019 u 12:46


01. Jul 2000 15:14 (GMT+01:00)\nIstekao rok za preregistraciju firmi i najavljene sankcije\nZa kašnjenje: kazna ili gašenje\nSvi koji nisu stigli da podnesu dokumentaciju, moraju sud da obaveste da li im se predmet nalazi na proceni vrednosti kapitala, kako ne bi plaćali rigorozne kazne\nBEOGRAD - U petak 30. juna istekao je poslednji zakonski rok za preregistraciju preduzeća prema Zakonu donetom još pre četiri godine, čija je primena do sada bila više puta odlagana. To znači da bi sve državne i društvene firme, kojih je na stotine hiljada, posle ovog datuma, morale zapravo da budu registrovane po pravilima koja je propisao savezni Zakonu o preduzećima.\nZa sada se još ne zna koliko preduzeća je uspelo da se registruje ranije ili u ovom, poslednjem roku, a koliko njih će morati da plati brojne i rigorozne kazne, ili da čak bude izbrisano iz sudskog registra, kako je to inače zakonom zaprećeno.\nU proteklih nekoliko dana bile su velike gužve pred privrednim sudovima, što znači da su mnogi u poslednji čas uspeli da prikupe potrebna dokumenta. Jedan od glavnih razloga za toliko oklevanje verovatno je i uslov iz zakona da u toj dokumentaciji za sud mora biti i podatak o vrednosti kapitala preduzeća.\nProcena kapitala firme je obiman i visoko stručan posao, koji su, uz specijalizovanu državnu Direkciju i 250 ovlašćenih procenjivača, mogla da obave i sama preduzeća, ali mnoga to nisu učinila, mada ih je na to obavezivao i Zakon o osnovama promene društvenog kapitala, čija primena se takođe godinama odlaže i čiji je početak primene (procena kapitala) takođe istekao u petak.\nOni koji nisu stigli ili mogli da izađu na kraj sa ovim delikatnim zadatkom, našli su se tako pred opasnošću da budu ugašeni. Pogotovo preduzeća koja nisu atraktivna, niti ima opravdanja za njihov opstanak. Za ona druga, naročito velika i s mnogo zaposlenih, naći će se već neko rešenje ili opravdanje.\nSvetlana Kisić, ekonomista u, sumnja da će država jednostavno gasiti, odnosno brisati iz registra preduzeća koja se još nisu preregistrovala. Ali, samim tim što će im poslovanje biti otežano, pa i onemogućeno, ona će nestajati. Ona kaže da je, inače, sasvim je logično da u aktu o registraciji, kao i u određenim aktima preduzeća, stoji cifra o vrednosti kapitala i imovine kojom firma raspolaže, ali i dodaje da je Direkcija u poslednje vreme zatrpana ovim predmetima i da ne uspeva u roku sve da obradi, mada je zakon obavezuje da taj posao obavi za najviše dva meseca.\nPreduzeća su preregistraciju do ovog, poslednjeg roka, mogla da urade i na osnovu knjigovodstvene vrednosti firme, dok će ubuduće, kako to sada najavljuju iz republičkog Ministarstva za vlasničku transformaciju, taj posao za njih obavljati neko drugi, ali o trošku samog preduzeća.\n- U "igri" su dve varijante, da u naredna tri meseca republička Direkcija proceni vrednost kapitala preduzeća, koristeći tzv. neto imovinsku metodu iz saveznog zakona, ili da to urade ovlašćeni procenjivači, ali na osnovu republičkog zakona, što je teže i komplikovanije, jer koristi i prinosni i onaj pomenuti neto metod, rekao je za naš list Miroljub Hadžić, zamenik republičkog ministra za vlasničku transformaciju. U oba slučaja, stručni posao bi platila sama firma.\n- Svi oni koji nisu stigli da u roku završe tu svoju obavezu i nemaju verifikovanu procenu kapitala, sada treba registracionom sudu da podnesu informaciju o tome da su predali dokumenta za procenu kapitala, kako ne bi trpeli sankcije, sugeriše Hadžić i dodaje da je od 7.000 preduzeća u Srbiji koja treba transformisati, procena urađena u oko 3.000.\nU petak, 30. juna, istekao rok za preregistraciju preduzeća\n15:41h Kukuruz 350 dinara\nNestašica sitnog novca: Umesto dinara nude žvaku\n17:21h Republički Program postrne setve: Uz program i seme upola cene\n17:23h Po 200 maraka za hiljadu štediša


Republika / Podrška EP ne znači i bezvizni režim za Kosovo\nutorak, 24. 9. 2019.| 22:00\nOdbor za građanske slobode pravdu i unutrašnje poslove Evropskog parlamenta (LIBE) na sastanku u Briselu ponovo je podržao viznu liberalizaciju za građane s pasošima tzv. države Kosovo. Konačna odluka o bezviznom režimu za Kosovo i dalje je u rukama Saveta EU gde se o tome nije razgovaralo od 2018. godine, objašnjavaju u Briselu za Tanjug.\nPonovno glasanje u odboru LIBE, a na osnovu izveštaja izvestioca za viznu liberalizaciju Tanje Fajon, samo je potvrda već postojeće podrške koju je Evropski parlamement u više navrata, tokom 2018 i 2019. godine, dao preporuci Evropske komisije o ukidanju viza za stanovnike Kosova. Evropska komisija je u julu 2018. godine objavila da je Kosovo ispunilo sve uslove i predložila Evropskoj uniji da liberalizuje vizni režim za građane Kosova.\nI pored peporuke Evropske komisije i podrške Evropskog parlamenta, zemlje članice EU i dalje nisu postigle dogovor oko ovog pitanja. U Evropskoj komisiji za Tanjug kažu da nema novosti kada je bezvizni režim za Kosovo u pitanju i podsećaju da je konačna odluka o tome na zemljama članicama EU.\nDa bi Kosovo dobilo bezvizni režim za Šengen, trebalo bi da dobije podršku kvalifikovane većine u Savetu EU (više od 55 procenata članica sa najmanje 65 procenata stanovništva). Pored zemalja koje nisu priznale nezavisnost Kosova, viznoj liberalizaciji za stanovnike s, kosovskim pasošima na prvom mestu protive se Francuska i Holandija.\nSrbija Beograd Kosovo Kosovo i Metohija Šengen Evropski parlament


CEFL masovniji nego ikad, uz četiri srpska kluba – SBB Vukovi Beograd\nUribe novi vođa napada Vukova\nSezona 2016, ukupno 11. u istoriji CEFL-a, biće najmasovnija do sada, s obzirom na to da će se takmičiti čak 12 timova, među kojima i četiri srpska – SBB Vukovi Beograd, GAT Novi Sad Dukes, Imperatori Niš i Inđija Indians.\nLiga će biti podeljena u tri konferencije, a društvo srpskim predstavnicima u „Istoku“ praviće Budapest Cowbells, trećeplasirani tim mađarskog prvenstva, koji je uz Imperatore i Indianse još jedan od debitanata. Oni će imati težak zadatak da se surpotstave najtrofejnijim Vukovima (6 titula) i aktuelnim šampionima, GAT Vojvodama.\nKonferencija „Zapad“ sastoji se od tri tima, a zanimljivo da će svi oni igrati isti nacionalni šampionat – najjaču austrijsku ligu AFL. To su poslednjeplasirani sastav prošlogodišnjeg AFL-a, Graz Giantsi, povratnici u austrijsku elitu i CEFL, Cineplexx Blue Devilsi iz Hohenemsa i uz Vukove najstandardniji učesnik regionalnog takmičenja, Ljubljana Silverhawksi, koji će se u predstojećoj sezoni takmičiti u austrijskom prvenstvu.\nU „Centru“ su svi debitanti izuzev Zagreb Patriotsa, koji su već nastupali u sezoni 2012. Tu su još slovenački timovi Kranj Alp Devils i Domžale Tigers, kao i Sarajevo Spartansi iz Bosne i Hercegovine.\nTimovi će se međusobno sastajati u okviru svojih konferencija u regularnom delu sezone, posle čega će se prvoplasirani „Zapada“, u CEFL Bowlu XI, boriti za titulu sa pobednikom wild card utakmice između prvaka Centra i Istoka, 2/3. jula.


Preokret: Tereza Mej ostaje premijerka? - Sputnjik Srbija\n09:20 07 Jun 2020\n13:53 12.12.2018 (osveženo 14:09 12.12.2018) Preuzmite kraći link\nPokrenuta je procedura glasanja o poverenju premijerki Velike Britanije Terezi Mej, javlja Rojters. Međutim, kako prenosi Bi-Bi-Si, premijerka je uspela da zadrži poverenje većine poslanika Konzervativne partije.\nNovinar Bi-Bi-Sija Endrju Nil kaže da, prema informacijama te medijske kuće, premijerka Tereza Mej ima neophodnu većinu od 158 poslanika Konzervativne stranke, kako bi ostala na mestu predsednice Vlade.\nOn je dodao da to ne mora da znači da će Mejova preživeti glasanje, jer u međuvremenu može da dođe do promene odnosa snaga.\nGlasanje bi trebalo bude održano večeras između 18 i 20 časova po lokalnom vremenu u Donjem domu Parlamenta Velike Britanije.


Poglavlje 32, kojim otvaramo pregovore\nOdsustvo merila za otvaranje poglavlja 32 olakšava naše pregovore, jer se fokus sa zemalja članica izmešta na Evropsku komisiju, čime se pregovori praktično vode sa jednim akterom umesto njih 28.\nSrbiji je posle nepune dve godine od dobijanja statusa kandidata otvorila prva poglavlja. U svom godišnjem izveštaju Evropska komisija je ocenila da je postignut napredak u pripremi za otvaranje pregovaračkog poglavlja 32 - finansijska kontrola, a imajući u vidu njegov tehnički karakter nedavno je doneta odluka da se pregovori otvore ovim poglavljem, uz poglavlje 35.\nPiše: Nebojša Lazarević\n16. decembar 2015. 11:40\nPoglavlje 32 nema postavljena merila za otvaranje, tzv "opening benchmarks ". Odsustvo merila za otvaranje poglavlja 32 olakšava naše pregovore, jer se fokus sa zemalja članica izmešta na Evropsku komisiju, čime se pregovori praktično vode sa jednim akterom umesto njih 28. Merila su uvedena kod hrvatskog pregovaranja i sada su sastavni deo i crnogorskih i srpskih pregovora. U praksi, utvrđivanje merila znači da se države članice na predlog Evropske komisije slože da postave uslov bez kog nije moguće otvoriti poglavlje, što ima dvostruke posledice. Naime, države preuzimaju "vlasništvo" nad pregovorima, budući da svaki put usvajaju izveštaj, ubacuju srednjoročna merila i merila za zatvaranje poglavlja, o čemu se izjašnjavaju konsenzusom. Ovo daje političku dimenziju pregovorima, odnosno mogućnost političkog pritiska je znatno veća. Takođe, proces se znatno usporava.\nI pored otvaranja pregovora u ovom poglavlju, državne organe Srbije i dalje očekuje dosta posla kako bi se dostiglo odgovorno i transparentno korišćenje javnog novca. Izveštajem Evropske komisije se konstatuje, kao i u prethodnim slučajevima, potreba za dodatnim usklađivanjem propisa, izgradnjom kapaciteta organa i njihovih zaposlenih ili za uspostavljanjem neophodnih struktura za potpuno preuzimanje obaveza. Ovo se odnosi na sve četiri oblasti u ovom poglavlju: interna finansijska kontrola u javnom sektoru, eksterna revizija, zaštita finansijskih interesa i zaštita evra od krivotvorenja. Budući da oblasti obuhvaćene finansijskom kontrolom podrazumevaju ulogu i obaveze institucija na centralnom i lokalnom nivou, pretpostavka je da će proces pripreme svih organa javne uprave za potpuno sprovođenje obaveza finansijske kontrole trajati i u narednom, neodređenom, periodu.\nDosadašnji rad Državne revizorske institucije ukazuje da je potrebno još uvek naporno raditi na unapređenju finansijske kontrole i odgovornosti i time trošenje javnih sredstava učiniti transparentnijim i kvalitetnijim. Na primer, u reviziji svrsishodnosti o upravljanju službenim vozilima u Srbiji DRI je utvrdila nepostojanje kako neadekvatnog pravnog okvira, tako i odsustvo mehanizama za praćenje i kontrolu odnosno korišćenje, pribavljanje i prodaju ovih vozila, čime se direktno utiče na nesvrsishodnost u upravljanju javnim sredstvima. Iako je Vlada Republike Srbije već u toku ove godine prodala određen broj službenih vozila putem javne licitacije, usvojila novu uredbu o načinu korišćenja ovih vozila i predvidela da posebna komisija odobrava njihovu upotrebu, pravi efekti ovih mera, u pogledu, ekonomičnosti, efikasnosti i svrsishodnosti upravljanja javnim sredstvima, biće tek procenjeni.\nSa druge strane, DRI je u reviziji svrsishodnosti o raspolaganju nepokretnostima u svojini Republike Srbije utvrdila da ne postoje potpuni podaci o broju nepokretnosti kojima Srbija raspolaže, da su dostupni podaci nepouzdani i nepotpuni (nisu jasni vrednost i korisnik), što govori o tome da Vlada nema potpunu kontrolu na ovim pitanjem, a budžet Srbije trpi usled propuštenih prilika da se smanje troškovi, odnosno uvećaju prihodi.\nKonačno, i na lokalu je potrebno uložiti dodane napore u pogledu finansijske kontrole. DRI je proteklih godina bila veoma aktivna u reviziji budžetskih korisnika na lokalu, i utvrdila da je korišćenje javnih sredstava na lokalu uglavnom neefikasno i da se, između ostalog, finansijske obaveze često preuzimaju izvan okvira budžeta, dok su mehanizmi za internu finansijsku kontrolu predviđeni pregovaračkim poglavljem 32, kao što je interna revizija, uspostavljeni na neodgovarajući način.\nIako poglavlje 32 ima tehnički karakter, rešavanje otkrivenih milionskih problema koji imaju direktan uticaj na naš budžet, neće biti jednostavno. Da nije lako ispregovarati tehnička pitanja koja se otvaraju poglavljem 32 govori primer Hrvatske, koja je ovo poglavlje zatvorila posle pune tri godine pregovora. Takođe, nepostojanje merila za otvaranje pregovaračkog poglavlja 32 ne znači da neće biti i merila za njegovo zatvaranje, naročito imajući u vidu horizontalni karakter ovih pitanja, odnosno uticaj na mnoga druga poglavlja.\n*Autor je direktor Centra za evropske politike


Prezentacije novog izdanja projekta Evropske asocijacije festivala: „EFFE“ / Europe for Festivals, Festivals for Europe - Artlink\nsreda, 18 januar 2017 21:28\nPrezentacije novog izdanja projekta Evropske asocijacije festivala: „EFFE“ / Europe for Festivals, Festivals for Europe\nEU info centar, Beograd i Novi Sad\n18, 19. i 23. januar 2017. godine\nPrezentacije novog izdanja projekta Evropske asocijacije festivala:\n„EFFE“ / Europe for Festivals, Festivals for Europe\n(Evropa za festivale, festivali za Evropu)\nPrezentacije novog izdanja projekta Evropske asocijacije festivala, finansiranog od Evropske unije - „EFFE“ / Europe for Festivals, Festivals for Europe (Evropa za festivale, festivali za Evropu), održane su u:\nEU info centru u Beogradu, 18. januara 2017. godine, sa početkom u 14:30 časova,\nEU info centru u Novom Sadu, 19. januara sa početkom u 10 časova, kao i u\nEU info centru u Nišu, 23. januara sa početkom u 12 časova.\nDrugo izdanje projekta EFFE predstaviće zamenik šefa delegacije EU u Srbiji g. Oskar Benedikt, Generalna sekretarka Evropske asocijacije festivala i direktor ovog projekta Katrin Deventer i Jovanka Višekruna Janković ispred ArtLink-a koji je kontakt tačka za Srbiju i zapadni Balkan u ovom evropskom projektu.\nEFFE je u svom prvom izdanju okupio 761 festival iz 31 zemlje i dodelio 12 nagrada za najuspešnije Evropske festivale. Tokom prvog izdanja EFFE, 22 festivala iz Srbije su dobila ovu etiketu. Ideja je da se tokom sledećeg izdanja proširi i ojača ova festivalska mreža.\nFestivali će ponovo imati priliku da se prijave za EFFE etiketu koja je, pre svega, priznanje za kvalitet i dobar rad vrednovane od strane festivalskih radnika, a potvrđena od uglednog međunarodnog žirija. EFFE izdanje 2017-18 pruža nove mogućnosti za umrežavanje i povezivanje festivala, a samim tim za razmene i saradnju.\nU procesu selekcije festivala koji će konkurisati za EFFE „Etiketu“ i Nagradu učestvovaće međunarodni žiri eksperata iz oblasti umetnosti, kulture, biznisa i politike. Dobitnici EFFE „Etikete“ (i Nagrade) biće promovisani na gala okupljanju festivala 4. maja 2017. godine, u okviru programa „Arts Festival Summit“ u Wiesbaden / Rheingau, u SR Nemačkoj.\nZa novi ciklus EFFE „Etikete“ 2017-18 mogu se prijaviti i festivali iz Srbije i zapadnog Balkana do 17. februara 2017. godine.\nU novom izdanju projekta Evropske asocijacije festivala – Evropa za festivale, festivali za Evropu (EFFE), festivali iz Srbije imaju priliku da dobiju Etiketu za kvalitet i tako budu upisani na evropsku mapu.\nTo znači i mogućnost da konkurišu za nagrade, rečeno je na prezentaciji u EU info centru a organizatori festival pozvani su da se prijave.\n“U prošlom ciklusu 2015/16. godine, 22 festivala iz Srbije već su dobili etiketu, nadam se da će i u ovom još bar toliko”, rekao je na predstavljanju EU info centru zamenik šefa Delegacije EU u Srbiji Oskar Benedikt.\nBenedikt je ukazao da je Srbija zemlja festivala i da je ta scena živa i u Beogradu i čitavoj zemlji, što je njen veliki adut.\nPrema njegovim rečima, u teškom trenutku za Evropu, važno je da kultura ne zaostaje, jer ona može biti veza za sve ostale oblasti društva.\nPartnerska orghanizacija ArtLink je kontakt tačka za Zapadni Balkan kojoj se do 17. februara mogu prijaviti festivali Srbije, Makedonije, BiH, Crne Gore i Albanije.\nPredstavnica Jovanka Višekruna Janković rekla je da je Srbija jedina nečlanica EU čiji festivali već imaju Etiketu EFFE, a u novom ciklusu mogu i da apliciraju za 12 evrospkih nagrada.\n“Ono što ta etiketa festivalima donosi je veća vidljivost, oni bivaju umreženi na evrospkom nivou i međusobno sarađuju, a to je korak bliže sponzorima i donatorima”, ukazala je ona, navodeći da projekat nije elitistički, već otrvara vrata i malim, lokalnim festivalima.\nTri kriterijuma koje treba da ispunjavaju, osim umetničkog kvaliteta, koji se podrazumeva su i lokalni i međunarodni koncept i razvoj publike.\nKako je objasnio šef deska programa Kreativna Evropa Dimitrije Tadić poenta je razvoj publike, da se uključe građani, s obzirom na to da nivo publike koja učestvuje u kulturnim sadržajima alarmantno opada.\nPrijave i informacije o ovom projektu nalaze se na: www.effe.eu\nSAČUVAJTE PREZENTACIJU EFFE\n(Link važi do 09/03/2017 - 210MB)\nSnimak prezentacije održane u EU Info centru u Beogradu: http://euinfo.rs/europeforfestivals.livestream\n(napomena, početak snimka je na: 1h30min)\nLast modified on četvrtak, 02 mart 2017 12:36\nPROLEĆNI KONCERT: ArtLink virtuosi trio\nArtLink nagrada za 2017. godinu uručena mladom...\n02 jan, 2018 0 Comments\nBalkan-Višegrad scena za mlade KONCERT: ArtLink...


Kodak pred bankrotom - Neobavezne priče - Forum Fotografskog kluba Vojvodina\nZapočeo Snowy, jan 05 2012 11:32\nObjavljeno 31 januar 2012 - 10:09\nDa, a da apsurd bude veći je da su uradil i prvu komercijialnu verziju digitalnog fotoaparata klik\nObjavljeno 05 januar 2012 - 11:32\nAmerički gigant fotografske industrije "Kodak" mogao bi da proglasi bankrot i zatraži sudsku zaštitu od poverilaca u narednim nedeljama.\n"Kodak" je osnovan pre 131 godinu i nekada je spadao među vedeće američke korporacije, ali je doživeo pad sa širenjem digitalne fotografije. Firma vodi pregovore sa bankama o zajmu od milijardu dolara, koji bi joj omogućio da funkcioniše tokom procesa restrukturisanja. "Kodakov" portparol izjavio je da kompanija "ne komentariše tržišne glasine i spekulacije", piše "Vol strit džurnal".\nUpućeni izvori kažu da bi kompanija mogla da proglasi bankrot već početkom februara. "Kodak" bi nastavio da plaća račune i normalno poslovanje tokom zaštite koju bi imao pod bankrotom. U tom slučaju, firma bi pokušala da proda neke od svojih tehnoloških patenata na aukciji koju bi kontrolisao sud.\nSam nagoveštaj mogućnosti da "Kodak" bankrotira je znak sumorne sudbine kompanije koja je nekada dominirala u industriji filma, privlačila talentovane inženjere i ulagala ogroman novac u istraživanja koja su dovela do velikog napretka u tehnologiji snimanja slike.\n"Kodak" je izumeo digitalnu kameru 1975. godine, ali nikada nije uspeo da unovči ovo tehničko dostignuće.\nTragajući za alternativama za svoje poslovanje sa filmskom trakom, kompanija je tokom osamdesetih i devedesetih godina prošlog veka pokušala da se probije na tržištu hemikalija, sredstava za čišćenje i aparata za medicinska testiranja, da bi se u poslednjih nekoliko godina okrenula komercijalnim štampačima.\nNijedna od ovih poslovnih ideja nije donijela novac neophodan za ispunjavanje finansijskih obaveza prema poveriocima. Ukoliko proglasi kontrolisani bankrot, "Kodak" bi mogao da eliminiše deo obaveza, ali održivost posla sa štampačima tek treba da se dokaže, što dovodi u pitanje sudbinu 19.000 zaposlenih.\nOvakva neizvesnost nekada je bila nezamisliva u "Kodaku", koji je u prošlosti imao skoro monopolski status na tržištu filma. Firma je tada kroz isplatu dividendi delila veliku zaradu sa radnicima, koji bi to slavili po restoranima, ili kupovinom novih automobila, piše "Vol strit džurnal".\nČlanova koji čitaju ovu temu: 2\nkorisnika: 0 ,gostiju: 2 ,anonimnih korisnika: 0


ZONA ZAPAD: Orlovi nezaustavljivi - KruševacGrad\nZONA ZAPAD: Orlovi nezaustavljivi\nOrlovi su bez poraza i posle četvrtog kola, u kome su sa 5:0 pobedili kao domaćini Juhor iz Obreža\nEkipa Orlova nastavlja da niže odlične igre i rezultate u Zoni Zapad. „Petarda“ je ovoga puta pukla protiv Juhora iz Obreža, koj je nadigran sa 5:0. Na tri domaće utakmice Orlovi su postigli čak 15 pogodaka! Na poslednjoj, neverovatni Igor Pavlović postigao je čak četiri gola, tako da ih ove sezone ima već osam!\nKruševačko Jedinstvo je bilo slobodno u ovom kolu, dok je meč između Trstenika PPT i SFS Borca odložen, tako da su ove ekipe, kao pretedenti na vrh tabele, u situaciji da svoje utakmice četvrtog kola tek odigraju, što će i razjasniti situaciju na tabeli.\nŽupa je u Aleksandrovcu bila sigurna protiv Jedinstva iz Mijatovca i slavila je sa 3:0, dok je Sloga iz Majdeva poražena u Rekovcu od Levača sa 2:1. U Despotovcu je ekipe Kušiljeva povela golom kapitena Gojkovića, Sloga je preko Ristića izjednačila, da bi gostima Božić doneo pobedu sa 2:1, pri čemu se sve to desilo u prvih pola sata igre. Gosti su trijumfovali i u Pejovcu – Morava je savladala Graduinu sa 3:1, dok je OFK Lugomir iskoristio prednost svog terena i pobedio Blagotin sa 2:1.\nNa tabeli vode Orlovi sa 12 bodova, a prateih SFS Borac (uz utakmicu manje), Kušiljevo i Morava 1918 sa po devet. Naredno kola igra se u subotu i nedelju.\nPraznik trčanja u subotu u Kruševcu\n23.09.2021 0 35\n„Duhovi ulice“ u Legatu Milića od Mačve\n23.09.2021 0 43\nČukaričkom sva tri boda u Kruševcu\n22.09.2021 0 74\n„Dani Srpske u Srbiji“\n22.09.2021 0 103\n22.09.2021 0 267\n22.09.2021 0 205\n23. septembra 2021., 11:05


Otkazana utakmica u Hanoveru zbog terorističke pretnje\nNemačke vlasti otkazale su prijateljsku fudbalsku utakmicu Nemačke i Holandije kada je na stadionu pronadjen "sumnjivi objekat".\nPolicija je evakuisala stadion oko sat i po pred početak utakmice u Hanoveru, kojoj je trebalo da prisustvuju najviši vladini zvaničnici, uključujući kancelarku Angelu Merkel, kako bi se uputila poruka da Nemačka neće biti zastrašena posle napada u Parizu.\nŠef policije Hanovera, Volker Kluve izjavio je za nemačku novinsku agenciju DPA da je primljena konkretna informacija da je neko planirao da detonira eksploziv na stadionu.\nKoncertna arena TUI takodje je evakuisana pred nastup grupe Söhne Mannheims.\nZa to vreme, francuske vlasti tragaju za još jednim beguncem, direktno umešanim u terorističke napade u Parizu prošlog petka, čije ime još nije otkriveno.\nDrugi osumnjičeni za kojim se trenutno traga je 26-godišnji državljanin Belgije Sala Abdelsam, čiji brat je bio među napadačima. On je u subotu ujutru, posle napada, uspeo da pobegne u Belgiju. Veruje se da je uoči napada odseo u hotelu u Alfortvilu u predgrađu Pariza, gde je sa svojim bratom verovatno pravio prsluke sa eksplozivom. Istražitelji smatraju da je napade naručio Abdelhamid Abaud, belgijski državljanin, koji sada živi u Siriji i širi propagandu Islamske države na internetu, pod pseudonimom Abu Omar al-Belgiki.\nFrancuski predsednik Oland govori u UNESCO-u\nOland: Francuska vrata ostaju otvorena za svet\nU današnjem govoru u sedištu UNESCO-a u Parizu, predsednik Fransoa Oland istakao je multikulturalnu prirodu mesta koja su napali terroristi.\n“Napadima na kafiće, koncertnu dvoranu, stadion, džihadisti su želeli da udare u društvo, naše i vaše – gde možemo da se okupljamo, razmenjujemo ideje, delimo, smejemo se i zabavljamo zajedno… Te kukavice su mislile da mogu da razbiju dragoceno jedinstvo koje spaja sve generacije, sve nacionalnosti, socijalne klase, sve religije u našem gradu . To su mislili kada su napali kambodžanski restoran, američki koncert, međunarodnu fudbalsku utakmicu, lokacije gde se ljudi raznih nacija okupljaju i gde su, nažalost, ljudi iz 19 zemalja izgubili život u petak uveče”.\nOland je dodao da su teroristi već izgubili tu bitku, jer Francuska ostaje nepokolebljivo privržena ideji slobode i dijaloga različitih kultura.\nFrancuski predsednik sastaće se sa američkim predsednikom Obamom u Vašingtonu 24. novembra kako bi razgovarali o borbi protiv Islamske države, saopšteno je iz Bele kuće. Dva dana kasnije, Oland će se u Moskvi sastati sa ruskim kolegom Vladimirom Putinom, da bi nastavili konsultacije o borbi protiv terorizma. Oland i Putin su danas razgovarali telefonom o jačanju koordinacije u vojnim akcijama u Siriji, saopšteno je iz Kremlja. Budući da će francuski nosač aviona uskoro uploviti u Sredozemno more blizu ruske krstarice “Moskva”, Putin je danas naredio da ruska krstarica započne saradnju sa francuskom vojskom u operacijama u Siriji.\nFrancuski predsednik Oland i državni sekretar SAD Džon Keri\nKeri: Islamska država će osetiti pritisak\nAmerički državni sekretar Džon Keri izjavio je u Parizu da će Islamska država "osetiti još veći pritisak" narednih nedelja, dok SAD, Francuska i drugi saveznici pojačavaju aktivnosti protiv ekstremista koji su preuzeli odgovornost za napade u francuskoj prestonici.\nKeri se u Parizu sastao sa francuskim predsednikom Fransoa Olandom i razmotrio različite načine na koje njihove dve vlade mogu da budu efikasnije u borbi protiv Islamske države posle nedavnih napada u Parizu, u kojima je ubijeno najmanje 129 ljudi a stotine su ranjene.\nKeri je najavio da će Oland sledeće nedelje u Vašingtonu razgovarati sa predsednikom Obamom o pojačavanju operacija protiv Islamske države, odnosno Daeša, što je arapski naziv te grupe.\n"Svima je jasno da posle napada u Libanu, onoga što se dogodilo u Egiptu, Ankari u Turskoj, posle ovih napada u Parizu, moramo da pojačamo napore da udarimo u sedište i srce te organizacije, tamo gde planiraju svoje napade. Takodje je očigledno da moramo da uradimo više po pitanju zaštite granica i kretanja ljudi", izjavio je Keri.\nOn je takodje ukazao na nedavne uspehe, navodeći da ekstremisti sada kontrolišu samo četvrtinu severne sirijske granice, te da je uveren da će se taj "zamah nastaviti".\nHapšenja u Nemačkoj\nNemačka policija je u Ahenu uhapsila dve žene i jednog muškarca, u operaciji povezanoj sa napadima u Parizu, javljaju nemački mediji.\nPortparol policije, Verner Šnajder, izjavio je da je SWAT tim uhapsio troje ljudi ispred centra za zapošljavanje u Alsdorfu, mestu u blizini Ahena, i blizu granice sa Belgijom i Holandijom.\nFrancuski predsednik Oland obećao je da će "bez milosti" udariti u Islamsku državu. Francuska je izvršila drugu seriju vazdušnih udara u dva dana na mete Islamske države u Raki, uporištu grupe u Siriji.


Leskovačko "Zdravlje" prvo na listi za reviziju privatizacije\nGubitak paravan za otpuštanja\nTo je program dobrovoljnog odlaska iz fabrike - tvrdi Milan Todorović, generalni director\nLESKOVAC - Stotinak radnika "Zdravlja" iz Leskovca prijavilo se da dobrovoljno ode iz ove farmaceutske kompanije, čiju je reviziju privatizacije ranije najavio bivši ministar za privredu Dragan Maršićanin. Zaposleni tvrde da su opet počeli pritisci da napuštaju ovu, nekada najuspešniju leskovačku firmu.\nGubitak u bilansu\nGeneralni direktor "Zdravlja-Aktavisa" Milan Todorović tvrdi da je reč o programu dobrovoljnog odlaska koji je trajao do kraja juna. Todorović najavljuje reorganizaciju i novu sistematizaciju kojom će pokušati da uposli oko 1.300 radnika, koliko je u "Zdravlju" ostalo od oko 2.200.\nZvanično prijavljen gubitak u prošlogodišnjem bilansu od oko deset miliona evra daje zakonsku mogućnost novim vlasnicima "Zdravlja", zvanično to je islandska kompanija "Farmako" koja je, kako se tvrdi, promenila ime u "Aktavis", za proglašavanjem tehnološkog viška ili slanjem radnika na prinudni odmor, a Todorović kaže da postoje državni organi koji se bave verodostojnošću bilansa.\nPredsednik ogranka sindikata Farmaceutske industrije Jugoslavije (FIJA) u "Zdravlju" Živka Veličković kaže da je ova farmaceutska kuća u godini kada je preuzeta od "Farmaka" imala dobitak od 3,5 miliona evra, a posle godinu dana napravljen je gubitak od 10 miliona evra. To znači, kaže ona, da radnici-akconari u 2003. godini neće dobiti dividendu, a veća opasnost je da se, proglašavajući sebe gubitašom, "Zdravlje" ove godine po zakonu pošalje radnike na plaćeno odsustvo, na šta prošle godine nije imalo pravo. Ona kaže da su zaposleni koji su prošle godine poslati na prinudni odmor od 45 dana tužili "Zdravlje" i dobili su na sudu. Veličkovićeva kaže da je razlika u prodaji bankarskih akcija koje su vredele 12,5 miliona evra, a prodate za 2,5 miliona evra smanjenje kapitala "Zdravlja", a ne gubitak, kako je to upisano u bilansu.\nNaš bilans je potvrđen od zvaničnih revizorskih kuća i on odgovara istini, a ako iko misli da je bilans fingiran da bi ušli u priču s tehnološkim viškovima mogu odgovorno da kažem da niko nije imao takvu nameru, kategoričan je Todorović.\n- Postoji procena koja je bila još tokom privatizacije da je optimalni broj za tehnički nivo fabrike i tržište s kojim radimo oko 1.000 radnika - objašnjava Todorović i tvrdi da su spremni da nađu opciju da svi oni koji nisu hteli da odu iz firme ostanu tu i da se neke stvari osmisle na drugačiji način kako bi mogli da rade i primaju platu.\n- I pored prošlogodišnjeg gubitka, "Zdravlje-Aktavis" se pojavljuje kao donator različitih manifestacija, sa obrazloženjem da želi da pomogne gradu. Todorović kaže da je gubitak iskazan kroz finansijski aspekt prodajom bančinih akcija za manju vrednost od nominalne, ali u ovoj godini posluju čak za nekoliko procenata iznad plana.\n"Farmako" je kao većinski vlasnik ispunio obavezu iz ugovora o kupoprodaji prema kome je obaveza investiranja u prošloj godini bila 3,2 miliona evra i u ovoj godini 6,9 miliona evra, kaže Todorović i objašnjava da je to komplikovana priča oko definisanja da li je to forma zajma kojom se zadužuje "Zdravlje" i "Farmako" ili je čvrsta investicija. Po njegovim rečima, sem medijske priče i najave revizije privatizacije, niko iz Skupštinske komisije za kontrolu privatizacije nije kontaktirao predstavnike firme.\nU izgradnji najveći plastenik kod Šapca\nRTB Bor vraća bakar "Debisu"\nOtpisan dug "Zastavi"\nBivši "Difens" tuži državu\nUpozorenje Ekonomskog institute: Dvocifrena inflacija?\nSmena u NIS


Akcija dobrovoljnog davanja krvi 4. februara\nIzvor: 025info.rs, 03.Feb.2021, 11:58\nCrveni krst Sombor, u saradnji sa partnerima iz Zavoda za transfuziju krvi Vojvodine, akciju dobrovoljnog davanja krvi organizuje u četvrtak, 4. februara 2021. godine. Akcija će se odvijati u terminu od 09.00 do 13.00 časova u prostorijama Centra za edukaciju Crvenog krsta Sombor, na adresi Apatinski put broj 19. Zbog pandemije izazvane korona virusom, smanjene su zalihe svih krvnih grupa, a kontinuirano snabdevanje komponentama krvi je neophodno kako bi u svakom trenutku bilo dovoljno krvi za hitne situacije, vitalno ugrožene pacijente, za terapiju onkoloških bolesnika kao i planirane hirurške intervencije. Upravo zato, molimo sve građane, ukoliko im zdravstveno stanje dozvoljava, da se odazovu akcijama davanja krvi koje Crveni krst organizuje. Podršku akciji dobrovoljnog davanja krvi mogu da daju svi zdravi punoletni građani do navršenih 65 godina života. Prilikom organizacije akcija dobrovoljnog davanja krvi poštuju se procedure i preventivne mere radi sprečavanja prenosa virusa na akcijama...\nCrveni krst Sombor, u saradnji sa Zavodom za transfuziju krvi Vojvodine, organizuje sutra akciju dobrovoljnog davanja krvi u prostorijama Centra za edukaciju Crvenog krsta Sombor od 9.00 do 13.00 časova, objavljeno je danas na sajtu grada...Zbog pandemije korona virusa, smanjene su zalihe svih krvnih...


FSU: Hoćemo praktičnu, a ne deklarativnu podršku\nU Trebinju pokrenuta diskusija o servisima podrške marginalizovanim građanima u lokalnoj zajednici.\nJuče je u Trebinju održana javna debata „Regulisanje vaninstitucionalne podrške građanima iz marginalizovanih grupa“ u organizaciji Fondacije za socijalno uključivanje (FSU u BiH) i Inicijative za bolju i humaniju inkluziju (IBHI) – Sekretarijata Koalicije marginalizovanih grupa u Bosni i Hercegovini - KOMA, uz podršku USAID-a. Debata je organizovana u okviru istoimene kampanje, čiji je cilj donošenje odgovarajućih mjera za regulisanje vaninstitucionalne podrške građanima iz marginalizovanih grupa.\n„Koalicija marginalizovanih građana u BiH – KOMA je nastala u novembru 2014. godine i već sada ima 60 članica - pojedinaca, nevladinih organizacija, društveno odgovornih firmi i socijalnih preduzeća. Cilj kampanje za regulisanje vaninstitucionalne podrške je da zajedničkim djelovanjem svih članica dođemo do promjena na entitetskim nivoima i da zagovaramo bolja rješenja za marginalizovane grupe. Pokušaćemo zajednički doći do zaključaka koje ćemo uputiti na relevantne adrese – ministarstva i parlamente.“, rekao je Žarko Papić, direktor Inicijative za bolju i humaniju inkluziju.\nKao uvodničar javne debate, g. Mijat Šarović je istakao da vaninstitucionalna podrška predstavlja jedno od osnovnih pitanja sistema socijalne zaštite u Republici Srpskoj i Bosni i Hercegovini. Institucije i vlasti na svim nivoima deklarativno podržavaju saradnju i iznalaženje novih rješenja, ali u praksi ta podrška ostaje samo na riječima i dobroj volji pojedinaca. „Postojeći zavodi i institucije su u sramotnom stanju i već ugrožene građane dodatno izoluju i guraju na margine društva. Moraju se uspostaviti alternativni načini zbrinjavanja marginalizovanih građana kao što su dnevno zbrinjavanje, formiranje dnevnih centara, pomoć i njega u kući ili hraniteljstvo, koji će sarađivati sa institucijama i dopunjavati ih“, izjavio je Šarović.\nDebata u Trebinju je bila treća po redu okviru kampanje za regulisanje vaninstitucionalne podrške građanima iz marginalizovanih grupa (prva je održana 22. aprila u Sarajevu, a druga 13. maja u Banjoj Luci).\nSljedeći korak Koalicije KOMA će biti intenzivnije zagovaračke aktivnosti i direktan pritisak na relevantna ministarstva i institucije, na osnovu zaključaka usvojenih na javnoj debati.


Vakcine će biti puštene čim regulatorno tijelo odobri njihovo korištenje\nAmerički zvaničnici saopćili su da planiraju za hitnu upotrebu širom SAD-a pustiti 6,4 miliona vakcina protiv korona virusa, čim regulatorno tijelo odobri njihovo korištenje.\nZvaničnici iz vladinog programa “Brže od svjetlosti” rekli su novinarima da su američke države i ostale nadležne službe obaviještene da će prva isporuka ići najugroženijem dijelu stanovništva, prenosi Tanjug, pozivajući se na Reuters.\nVladini predstavnici su prethodno kazali da predviđaju da će 40 miliona doza biti isporučeno do kraja godine.\nU roku od 24 sata po odobrenju\nU ponedjeljak je glavni naučni savjetnik američkog programa za vakcinisanje protiv COVID-19 Moncef Slaoui izjavio je da će SAD početi kampanju vakcinisanja u roku od 24 sata od odobrenja.\nDodao je da očekuje da bi se to moglo desiti 11. ili 12. decembra te bi kolektivni imunitet mogao biti postignut do maja sljedeće godine, vakcinisanjem 70 posto stanovništva.\nAmerička farmaceutska kompanija Pfizer i njen njemački partner BioNTech zatražili su u petak od američke Agencije za lijekove (FDA) da odobri njihovu vakcinu protiv COVID-19 i tako postali prvi proizvođači u Sjedinjenim Američkim Državama i u Evropi koji su to učinili.\nAmerički dužnosnici nadaju se da će program vakcinacije protiv COVID-a 19 početi sredinom decembra, te da će 20 miliona građana biti vakcinisano do kraja godine. Diljem SAD-a, korona virus se u ovom trenutku nekontrolirano širi.


U Sarajevu konferencija o finansiranju medijskih servisa zapadnog Balkana\nU sklopu regionalnog Projekta podrške javnim medijskim servisima na zapadnom Balkanu koji finansira EU, u Sarajevu će sutra biti održana međunarodna konferencija o temi “Finansiranje javnih medijskih servisa zapadnog Balkana”.\nKonferencija je finalni objedinjujući sastanak o temi finansiranja javnih servisa, nakon održavanja pet nacionalnih okruglih stolova u: Beogradu, Podgorici, Prištini, Sarajevu i Tirani.\nRegionalni sastanak okupit će pet interesnih grupa iz svake zemlje, uključujući menadžment nacionalnih javnih servisa i njihova upravna tijela, predstavnike vlada/parlamenata, nacionalne medijske regulatore i predstavnike relevantnih nevladinih organizacija. Pored toga, sastanku će prisustvovati i relevantni akteri društva zemlje domaćina.\nNa konferenciji u Sarajevu, delegati će biti pozvani da iznesu svoje stavove o održivosti različitih pristupa finansiranju u nacionalnom kontekstu i opišu model za koji smatraju da bi najbolje funkcionisao na nacionalnom nivou.\nPrezentacije će biti praćene sa tri panel diskusije tokom kojih će se istražiti specifični aspekti različitih modela finansiranja. Očekuje se da će taj proces dovesti do sporazuma na regionalnom nivou o principima koje treba primijeniti u svakoj od zemalja partnera u regionu.\nKako su najavili organizatori na konferenciji će biti predstavljen i dokument sa zajedničkim principima finansiranja javnih servisa koji će biti finalizovan po dobijanju relevantnih sugestija i stavova u diskusiji sa učesnicima na regionalnom sastanku.


STEFAN JOVANOVIĆ: NEOPHODNA TEMELJNA REFORMA OBRAZOVNOG SISTEMA DA BI MLADI OSTALI U SRBIJI - Glas Šumadije\nHome > Politika > STEFAN JOVANOVIĆ: NEOPHODNA TEMELJNA REFORMA OBRAZOVNOG SISTEMA DA BI MLADI OSTALI U SRBIJI\n16/07/2019 16/07/2019 503Leave a Comment on STEFAN JOVANOVIĆ: NEOPHODNA TEMELJNA REFORMA OBRAZOVNOG SISTEMA DA BI MLADI OSTALI U SRBIJI\nGeneralni sekretar Narodne stranke Stefan Jovanović izjavio je danas da se sistem obrazovanja mora temeljno reformisati posle promene vlasti, jer je postojeći potpuno urušen, što jasno pokazuju mnogobrojni skandali sa kupljenim i plagiranim diplomama i doktoratima najviših državnih funkcionera.\nObrazovni sistem je ključ napretka Srbije i njegova potpuna reforma doprineće smanjenju broja mladih obrazovanih ljudi koji napuštaju Srbiju. Oni sada odlaze i zato što vlada sistem negativne selekcije, njihovo znanje se ne ceni i slabo je plaćeno, a pozicije koje im pripadaju zauzimaju ljudi sa kupljenim i falsifikovanim diplomama, rekao je Jovanović televiziji Naša.\nPosledica ovakvog odnosa prema obrazovanju vidi se i prilikom upisa na fakultete. Ove godine najviše mladih je želelo da upiše elektrotehniku i medicinu, jer su diplome tih fakulteta najbolja viza za odlazak iz Srbije, dodao je Jovanović.\nJovanović je naveo da je sve teže ubediti mlade da se trude i uče ako znaju da je moguće steći diplomu „na mufte“ i sa kupljenom diplomom postati čak i ministar. Generalni sekretar Narodne stranke je istakao da ne moraju svi da imaju fakultetsku diplomu, ali mora postojati vrednovanje obrazovanja i nacionalna lista fakulteta.\nMinistar unutrašnjih poslova Nebojša Stefanović, koji bi trebalo da predvodi borbu protiv korupcije i kriminala, ima doktorat koji je doveden u pitanje, a sada i diplomu osnovnih studija koja je pod znakom pitanja, a na kraju će se ispostaviti da ima samo srednju školu, rekao je Jovanović.\nJovanović je ocenio da je privatni Univerzitet Megatrend postao mesto na kojem se „štancuju diplome“ ljudi koji bi trebalo da stupe na državne funkcije, jer ne mogu da završe državne fakultete.\nNe može se preko noći otvoriti fakultet koji će da ’štancuje diplome’ i da mu neka komisija izda akreditaciju. Pod znakom pitanja je obrazovanje i ministara finansija i rada Siniše Malog i Zorana Đorđevića, guvernerke NBS Jorgovanke Tabaković, rekao je Jovanović.\nJovanović je podsetio da su u razvijenim i demokratskim državama, poput Nemačke, ministri podnosili ostavke i povlačili se iz političkog života kada je otkriveno da su prepisivali doktorate.\nKada bi se to u Srbiji rešilo na valjan način, pola Vlade Srbije bi moralo da podnese ostavke i SNS zato to neće rešiti. Taj problem biće rešen po promeni vlasti, zato što obrazovanje mora biti centralna ’komponenta’ u novom programu za razvoj Srbije, rekao je Jovanović.\nTagged Narodna stranka Stefan Jovanović TV Naša


Exit VR projekat na Svetskoj izložbi u Dubaiju - Pogled na festival sa mesta koja nikome nisu dostupna - Turistički žurnal Exit VR projekat na Svetskoj izložbi u Dubaiju - Pogled na festival sa mesta koja nikome nisu dostupna - Turistički žurnal\n– Posetioci srpskog paviljona imaju priliku da kroz ovaj projekat Exit festival iskuse sa mesta koja nikome nisu dostupna, tačno pored Davida Guette na Glavnoj bini ili uz Solomuna i Paul Kalkbrennera na Dance Areni. Ovaj impresivni audio-vizuelni projekat čine poznate festivalske lokacije snimljene 8K 360 VR kamerom proteklog jula, kada se Exit upisao u istoriju kao prvi veliki festival održan od početka pandemije. Novosadski festival jedan je od svega nekoliko svetski poznatih festivala koji su predstavljeni na Svetskoj izložbi u Ujedinjenim Arapskim Emiratima – navodi se u saopštenju Exit tima.\nPosetioci Svetske izložbe i Srpskog paviljona kroz Exit VR u Dubajiu mogu biti na dunavskom Varandinskom mostu, koji svake godine pređe na hiljade ljudi da bi stigli do Petrovaradinske tvrđave i festivala.\nSlede glavna kapija i raskrsnica koja vodi do brojnih festivalskih bina i zona. Pogled na hram elektronske muzike i jutra za pamćenje mogu imati i iz VIP zone.


Moderno ropstvo, zločin ili kazna - SDCafe.rs\nHome\tInfoHronika\tModerno ropstvo, zločin ili kazna\nModerno ropstvo, zločin ili kazna\nZa prva dva meseca ove godine u Srbiji je uhapšeno osmoro osumnjičenih za trgovinu ljudima. Policija u Smederevu uhapsila je petoro, dok su pripadnici MUP-a iz Sremske Mitrovice uhapsili tri osobe zbog krijumčarenja 11 državljana Avganistana, među kojima je bilo i dvoje dece\nPoslednjih nekoliko godina u Srbiji je postignut značajan napredak u borbi protiv trgovine ljudima. To je veoma bitno, s obzirom na to da EU posebno prati rezultate postignute u borbi protiv modernog ropstva u svim zemljama kandidatima.\nTakođe je i ambasador SAD u Srbiji Majkl Kirbi nedavno izjavio da američka administracija smatra Srbiju partnerom u borbi protiv trgovine ljudima, i da napori koje preduzima na tom planu mogu poslužiti kao uzor drugima.\nPrema izveštaju američkog Stejt departmenta, Srbija se od 2005. godine nalazi u grupi 2 po postignutim kriterijumima u borbi protiv trgovine ljudima. U grupi 3 nalaze se države koje ne ispunjavaju ni minimum standarda. Prošlogodišnji izveštaj Stejt departmenta Srbiju je označio kao zemlju porekla, tranzitno područje i krajnje odredište žrtava iz Istočne Evrope i Centralne Azije, koje u nju stižu preko Kosova i Makedonije. Srbija je kao tranzitna zemlja označena za žrtve iz Bosne, Hrvatske i Slovenije, koje iz nje nastavljaju put ka Zapadnoj Evropi. Iako je navedeno da Vlada Srbije ne ispunjava minimalne standarde za eliminisanje trgovanja ljudima, istaknuto je da čini značajne napore da to postigne kroz povećanje broja optuženih za krivična dela, kao i sprovođenjem preventivnih mera i zaštite i pomaganjem žrtvama.\nSve uspešnija policija\nPripadnici srpske policije u poslednje vreme uspešno su izveli nekoliko akcija hapšenja kriminalnih grupa koje se bave trgovinom ljudima. Za prva dva meseca ove godine uhapšeno je osmoro osumnjičenih. Krajem januara policija u Smederevu uhapsila je petoricu iz tog grada zbog sumnje da su se bavili trgovinom ljudima. Početkom februara pripadnici MUP-a iz Sremske Mitrovice uhapsili su trojicu osumnjičenih za krijumčarenje 11 državljana Avganistana, među kojima je bilo i dvoje dece.\nNajbolje rezultate na planu borbe protiv trgovine ljudima postigla je Policijska uprava u Vranju, na čelu sa operativnim Odsekom koji se bavi suzbijanjem ilegalnih migracija i trgovine ljudima. Rekord na godišnjem nivou ostvaren je 2011. godine, kada je u širem graničnom pojasu sa Makedonijom, koja je u nadležnosti Policijske uprave Vranje, uhvaćeno oko 6.000 stranih državljana koji su ilegalno ušli u Srbiju.\nU cilju sprečavanja porasta dela trgovine ljudima, premijer i ministar unutrašnjih poslova Srbije Ivica Dačić najavio je mogućnosti razmatranja uvođenja oštrijih kazni za to krivično delo. Prema važećem zakonu od 2009. godine, minimalna kazna za trgovinu ljudima je tri godine zatvora bez mogućnosti ublažavanja i uslovne osude. Kazna od pet godina zatvora predviđena je u slučaju da je žrtva maloletnik. Poseban akcenat dat je i na učešće MUP-a Srbije u regionalnoj saradnji sprečavanja i suzbijanja trgovine ljudima u regionu.\nPrema Dačićevim rečima, od izuzetne važnosti je regionalna saradnja. Zbog toga je MUP Srbije u partnerstvu sa Zajedničkim programom agencija UN od juna 2010. godine na realizaciji aktivnosti za suzbijanje i borbu protiv trgovine ljudima.\nOsim toga, Vlada Srbije preduzela je i određene preventivne mere edukacije stanovništva. Tokom 2011. godine pokrenuta je akcija „Bolje sprečiti nego lečiti“. Takođe je finansirala snimanje i promociju filma „Sestre“, na temu trgovine ljudima u Srbiji i regionu. Objavljen je i broj SOS telefona za borbu protiv trgovine ljudima, a Ministarstvo unutrašnjih poslova proglasilo je oktobar za mesec borbe protiv trgovine ljudima.\nEvropska komisija je 19. juna 2012. usvojila paket mera za borbu protiv trgovine ljudima u narednih pet godina. Paket predviđa primenu konkretnih mera, uključujući formiranje nacionalnih jedinica za borbu protiv trgovine ljudima u zemljama članicama EU, i stvaranje jedinstvenog tima inspektora na nivou te zajednice država radi borbe protiv prekogranične trgovine ljudima.\nTrgovina ljudima je zajedno sa trgovinom narkoticima, oružjem i pranjem novca jedna od najvećih i najprofitabilnijih globalnih kriminalnih aktivnosti. Ona međunarodnim kriminalnim organizacijama donosi godišnji profit od oko 25 milijardi evra. Većina žrtava potiče iz zemalja van EU. Međutim, u poslednje vreme zabeležen je porast broja žrtava iz članica EU. Zbog toga je predviđeno formiranje Evropske poslovne koalicije protiv trgovine ljudima. Posebno će biti dat akcenat na jačanje saradnje nevladinih i svih drugih organizacija i institucija koje se bave zaštitom i pomoći žrtvama u EU, kao i u zemljama koje nisu članice.\nPredviđeno je organizovanje specijalističkih kurseva, na koje će biti upućivane sudije i stručna lica koja se bave navedenom problematikom. Cilj je da se žrtve što pre identifikuju, pravovremeno zaštite, i da im se pruži adekvatna pomoć. Predviđena je i koordinirana i formalizovana saradnja između vladinih i nevladinih tela koja rade sa žrtvama. Praktično to znači da bi u svakoj zemlji postojale dežurne službe sa jedinstvenim nadležnostima, koje bi omogućile da žrtve sve vreme budu zaštićene, posebno kada se vrate u zemlju čiji su državljani. Pored toga predviđeno je da sve žrtve trgovine u potpunosti budu informisane o svojim pravima prema zakonima EU i nacionalnim zakonima, naročito o pravu na pomoć i zdravstvenu zaštitu, boravišnu dozvolu i o radnim pravima.\nProblem u ovoj oblasti predstavlja i teško utvrđivanje broja žrtava, što je posledica nepostojanja zajedničkih kriterijuma svih aktera u borbi protiv trgovine ljudima i nepostojanja jedinstvene objedinjene baze podataka.\nNesumnjivo je da fenomen „moderno ropstvo“ predstavlja jedan od najtežih oblika kršenja ljudskih prava, jer žrtve nemaju slobodu kretanja ili slobodu izbora. Očekujemo da će Srbija kroz saradnju sa nadležnim institucijama EU u narednom periodu ostvariti još bolje rezultate kako bi ono nestalo sa naših prostora.\nTrgovina ljudima je krivično delo koje obuhvata vrbovanje, prevoženje, prebacivanje, predaju, prodaju, kupovinu, posredovanje u prodaji, skrivanje i držanje lica.\nLjudima se trguje radi eksploatacije rada, prinudnog rada, vršenja krivičnih dela, prostitucije, prosjačenja, upotrebe u pornografske svrhe, uspostavljanja ropskog ili njemu sličnog odnosa, oduzimanja organa i korišćenja u oružanim sukobima.\nOsumnjičeni i žrtve\nU Srbiji su 2007. godine podnete 34 krivične prijave protiv 74 osumnjičenih za trgovinu ljudima, a evidentirane su 96 žrtve. Sledeće godine podnete su 32 prijave protiv 81 osumnjičenog, a bilo je 55 žrtava. Već 2009. godine broj žrtava povećan je na 127, podneto je 15 prijava i identifikovano 85 izvršilaca. Broj žrtava u 2010. godini smanjen je na 76, ali je registrovano 99 izvršilaca i podneto je 47 krivičniih prijava. U 2011. podnete su 32 prijave, registrovano je 52 izvršilaca i 74 žrtve. Prošle godine broj prijava povećan je za četiri, registrovano je 68 izvršilaca i 63 žrtve.


H2020: Podrška istraživanju i inovacijama u oblasti bioekonomije i biogoriva – EU projekti\nPrvih deset projekata novog programa razvoja industrije u oblasti bio-baznih materijala (program partnerstva Evropske unije i industrijskog sektora) biće podržano sa 50 miliona evra iz programa Horizont 2020, kao i sa dodatnih 28 miliona evra iz industrijskog sektora. To je rezultat potpisivanja ugovora između EU i industrije od 15. juna 2015.\nPodržani projekti pokriće istraživanje specifičnih materijala na bio-bazi, a koji imaju potencijal da u budućnosti zamene fosilna goriva. Investicija koja je rezultat potpisivanja ugovora predstavnika EU i industrije jeste oblik javno-privatnog partnerstva sa čvrstim ciljem stvaranja jakog bio-baznog industrijskog sektora u Evropi, koji će biti ujedno i oslonac novim radnim mestima i razvoju budućnosti bez fosilnih goriva. Zamisao je da se ovim projektima podstakne „zelenija” i savremenija Evropa od sadašnje, zasnovane na tradicionalnim gorivima. Ceo program razvoja industrije u oblasti bio-baznih goriva „težak” je oko 3.7 milijardi evra, a lansiran je u julu 2014.\nZainteresovani aplikanti neće još dugo čekati na nove fondove i javne pozive u ovoj oblasti, budući da će sredinom 2015. godine biti otvoren novi konkurs u okviru Horizonta 2020, čiji će cilj takođe biti razvoj i podrška bioekonomiji.\nSvi pozivi biće objavljeni na zvaničnoj konkursnoj strani Horizont 2020 programa.\nCelu vest možete pročitati na engleskom jeziku ovde.\nTagsbenzin, biogoriva, bmb, dizel, EU projekti, EU-projekti.rs - Portal o EU fondovima i projektima, Evropska unija, fondovi, fosilna goriva, goriva, Horizon 2020, Horizont 2020, inovacije, istrazivanja, metan, pumpe, radna mesta, tehnologija, zaposljavanje


Koji svetski lideri će biti pozvani na Paradu pobede u Rusiji - 04.06.2020, Sputnik Srbija\nKoji svetski lideri će biti pozvani na Paradu pobede u Rusiji\nKremlj planira da pozove na Paradu pobede 24. juna samo šefove Zajednice nezavisnih država, rekao je portparol ruskog predsednika Dmitrij Peskov. 04.06.2020, Sputnik Srbija\n13:02 04.06.2020 (Osveženo: 00:58 26.08.2021)\n© Sputnik / Mihail Voskresenskiй / Uđi u foto-galerijuJurišni avioni Su-25 tokom vazdušnog dela Parade pobede u Moskvi\nKremlj planira da pozove na Paradu pobede 24. juna samo šefove Zajednice nezavisnih država, rekao je portparol ruskog predsednika Dmitrij Peskov.\n„I dalje vas podsećam da je naglasak stavljen na pozivanje šefova država ZND-a“, rekao je Peskov odgovarajući na pitanje da li je Kremlj poslao pozivnice šefovima država koje su stalne članice Saveta bezbednosti UN.\nKremlj je prvobitno pozvao mnoge strane lidere i šefove međunarodnih organizacija na obeležavanje 75. godišnjice pobede nad nacizmom u Drugom svetskom ratu. Predsednik Srbije Aleksandar Vučić je već potvrdio da će prisustvovati ovom događaju.\nRuski predsednik Vladimir Putin ranije je najavio da će Parada pobede biti održana 24. juna, na dan kada je istorijska parada pobednika održana na Crvenom trgu 1945. godine.


Preminuo legendarni fudbaler i trener Ilija Petković, Vučić izrazio saučešće - Studio B\nPreminuo legendarni fudbaler i trener Ilija Petković, Vučić izrazio saučešće Tanjug\nObjavljeno: 27.06.2020. 18:05 Izmenjeno: 28.06.2020. 18:49\nLegendarni srpski i jugoslovenski fudbaler Ilija Petković preminuo je danas u 75. godini posle kraće bolesti. Predsednik Vučić izrazio saučešće povodom smrti proslavljenog srpskog fudbalera, trenera i selektora.\nNekadašnji fudbaler OFK Beograda, kasnije trener brojnih klubova i selektor selekcije SCG na Mundijalu 2006. godine, preminuo je nakon što je pre nekoliko dana hospitalizovan zbog pucanja čira, a potom se utvrdilo i da je bio pozitivan na korona virus.\nOn je bio aktuelni predsednik Fudbalskog saveza Beograda.Rođen je u Kninu a za reprezentaciju nekadašnje SFRJ odigrao je 43 utakmice.\nPredsednik Vučić izrazio je saučešće povodom smrti proslavljenog srpskog fudbalera, trenera i selektora Ilije Petkovića, saopšteno je iz Službe za saradnju s medijima predsednika Republike.\n„Srbija je izgubila još jednu fudbalsku legendu čije će igračko i trenersko umeće ostati upamćeno u analima našeg sporta. Njegova bogata karijera proslavila ga je na evropskoj i svetskoj fudbalskoj sceni, a bravure na terenu unosile oduševljenje među navijače. Ilija je bio odan promociji fudbalskog sporta, a kroz njegovo vođstvo i usmeravanje prošle su generacije mladih i talentovanih fudbalera.Srbija, njegov OFK Beograd i Fudbalski savez Beograda čiji je predsednik bio, kao i svi navijači i poštovaoci, pamtiće ga kao izuzetnog igrača i stručnjaka“, navodi se u saučešću predsednika Aleksandra Vučića.


U Turskoj pronađeni tragovi vozila stari 14 miliona godina? -- Tajna povijest -- Sott.net\nU Turskoj pronađeni tragovi vozila stari 14 miliona godina?\nSre, 31 Sij 2018 07:00 UTC\nGeolozi u Turskoj su otkrili tragove koje su ostavila vozila za koja kažu da su pripadala naprednoj drevnoj civilizaciji prije 14 miliona godina.\nRuski geolog Aleksandar Koltipin kaže da vjeruje da je misteriozne tragove, koji se protežu duž Frigijske doline u centralnoj Turskoj, ostavila veoma inteligentna rasa prije 12 do 14 miliona godina.\n"Možemo pretpostaviti da su drevna vozila sa točkovima dovezena na meko tlo, možda i vlažnu površinu. Zbog velike težine ovih vozila, oni su iza sebe ostavili veoma duboke ureze koji su se vremenom okamenili i pretvorili u dokaze", rekao je Koltipin.\nGeolozi su upoznati sa takvim fenomenima jer su pronašli okamenjene stope dinosaurusa koje su očuvane na isti način.\n"Sva ova kamenita polja su bila prekrivena tragovima vozila koji su ostavljeni prije nekoliko miliona godina. Mi ovdje ne govorimo o ljudskim bićima", naglasio je Kolpitin.\nGeolog smatra da se radi o nekoj vrsti terenskih vozila ili automobila, a spomenuti tragovi se na nekoliko mjesta ukrštaju te su neki dublji od ostalih.


Hojt Ji: Zapadni Balkan neće dostići EU ni za trideset godina\nHojt Brajan Ji tokom posjete Makedoniji u maju 2017.\nZamjenik pomoćnika državnog sekretara SAD Hojt Brajan Ji ocijenio je da zemlje Zapadnog Balkana neće dostići prosjek EU ni za 30 godina.\n"Prioritet broj jedan mora biti ekonomski napredak. Većina država regiona ima rast od tri ili četiri odsto godišnje, ali čak i sa tim razvojem ili razvojem od šest odsto neće dostići prosjek EU u sljedeće tri decenije", rekao je Ji za sutrašnji broj beogradskog nedjeljnika "Nin".\nOn je naveo da SAD ne žmure na korupciju političara na Balkanu, ali da su za izbor lidera odgovorni građani.\nOdgovarajući na pitanje kako teku razgovori sa liderima u regionu i šta oni traže zauzvrat, Ji je rekao da je Amerika tu da pruži podršku, savjet, ako je potreban, ali da i povremeno poziva na odgovornost svoje partnere.\n"Kada mi ili naši partneri preuzmemo neku obavezu, smatramo da strane jedna drugu treba da drže za riječ za ono na šta su se obavezale", rekao je on.\nJi je ocijenio da je jedan od najvažnijih faktora na Balkanu saradnja SAD i EU, jer gdje god su djelovali zajedno, obično je bilo napretka.\nOn smatra da je ključni činilac napretka volja političkih lidera da urade ono šta je potrebno i prihvate savjet i pomoć međunarodne zajednice.\nPrema njegovim riječima, SAD su pokazale na Balkanu želju da sve zemlje postanu stabilnije, da se razvijaju i da budu bezbjedne.\nOn smatra da je u Crnoj Gori političko rukovodstvo donijelo stratešku odluku da se priključi NATO-u i EU.


Naslovna Sport Ostali sportovi Đoković osvojio titulu na turniru u Tokiju\nNajbolji teniser sveta Novak Đoković osvojio je titulu na turniru u Tokiju, pošto je danas u finalu savladao Australijanca Džona Milmana 6:3, 6:2. Đoković je i treći put u karijeri bio bolji od Milmana i osvojio 76. trofej u karijeri.\nTurnir u Tokiju, iz serije 500, igrao se za nagradni fond od 1.895.290 dolara, javlja Tanjug.\nSrpski teniser trijumfovao je na turniru Serije 500 u Tokiju, što mu je 11. trofej u Aziji iz isto toliko finala.\nĐoković je do prve titule u Tokiju u karijeri stigao bez izgubljenog seta i na idealan način najavio napad na olimpijsko zlato sledeće godine na istom mestu.\nOvom titulom Đoković je povećao prednost u odnosu na prvog pratioca na ATP listi, Rafaela Nadala, na 1.140 poena.\nSledeći turnir na kojem će nastupiti je Masters u Šangaju sledeće nedelje gde brani titulu, a potom ga čeka Masters u Parizu koji je na programu od 28. oktobra do 3. novembra.\nPrethodni tekstKoliko žrtvu košta prijava nasilja?\nSledeći tekstProtesti taksista od utorka i u NS, podržavaju zahteve beogradskih kolega


Dačić je na specijalnom sastanku Sajveta ministara inostranih poslova zemalja članica Organizacije za crnomorsku ekonomsku saradnju /BSEC/ istakao da je utisak da se teži jačanju intenziteta saradnje, na bazi uzajamnih interesa.\nOn je naglasio da je značaj BSEC-a u tome što doprinosi povećanju stabilnosti, bezbjednosti i opšteg prosperiteta, te da rezultati BSEC-a iz prethodnog perioda nameću imperativ daljeg unapređenja saradnje i realizaciju konkretnih projekata u oblastima od zajedničkog interesa.\n“Organizacija za crnomorsku ekonomsku saradnju pruža jedinstven pogodan okvir za unapređenje saradnje i jačanje poverenja u regionu”, istakao je Dačić u svom govoru.\nDačić smatra neophodnim da povezivanjem privrednih subjekata Organizacija istovremeno ima ulogu nosioca stabilnog i održivog razvoja u ovom delu svijeta.\n“Ekonomska dimenzija saradnje ima ulogu značajnog, a vrlo često i krucijalnog elementa povezivanja zemalja regiona. Pri tome imajmo u vidu strateški, infrastrukturni i ekonomski značaj regiona Crnog mora koji kao takav predstavlja veliki razvojni potencijal”, naveo je Dačić.\nDačić je zaključio da je na zemljama članicama da kroz razvoj međusobne saradnje, stvaraju uslove za prosperitet i jačaju međusobnu solidarnost da bi obezbijedili mir u regionu, naveli su iz Ministarstva spoljnih poslova Srbije.\nMinistar spoljnih poslova Srbije Ivica Dačić predvodi delegaciju Srbije na specijalnom sastanku Savjeta ministara inostranih poslova zemalja članica Organizacije za crnomorsku ekonomsku saradnju /BSEC/, danas i na jubilarnom Samitu 22. maja u Istanbulu.\nOba skupa organizuje Turska kao predsjedavajuća Organizaciji za crnomorsku ekonomsku saradnju, koja ove godine obilježava 25 godina od osnivanja.\nOčekuje se da na Samitu bude usvojena zajednička deklaracija zemalja članica Organizacije za crnomorsku ekonomsku saradnju, najavilo je Ministarstvo spoljnih poslova Srbije.\nNaredna predsjedavajuća ovoj organizaciji bi trebalo da bude Ukrajina od 1. jula do 31. decembra. Srna\nTagovi: bsecistambulivica dacicsaradanja\n07.06.2013 | 7:00\n06.05.2013 | 7:15\nEBRD u Istanbulu o ekonomskim izazovima u regiji


Rusija spremna na produženje primirja u Siriji za još 72 sata - Vijesti.me\nRuska strana je spremna na produženje primirja u Siriji za još 72 sata, a koje ističe večeras, rekao je danas novinarima visoki ruski vojni zvaničnik Viktor Poznihir.\n"Mi smo spremni da produžimo režim prekida vatre za još 72 časa", rekao je prvi zamjenik načelnika Glavne uprave Generalštaba ruske vojske, prenosi Tas s.\n"Očekujemo da američka strana preduzme drastične mjere kako bi uticala na oružane jedinice koje kontroliše da bi obezbijedila striktno poštovanje sporazuma od 9. septembra. U suprotnom, situacija bi mogla izmaći kontroli", rekao je Poznihir.\nLavrov Keriju: Ispunite obećanje o sirijskoj opoziciji\nŠef ruske diplomatije Sergej Lavrov pozvao je danas američkog državnog sekretara Džona Kerija da ispuni svoje obećanje i odvoji umjerenu sirijsku opoziciju od Al-Nusra Fronta i drugih terorističkih grupa, saopštilo je danas rusko Ministarstvo vanjskih poslova.\nLavrov i Keri su razgovarali telefonom o primjeni sporazuma o primirju o Siriji, uključujući napore za borbu protiv terorizma i pokretanja mirovnog sporazuma, navodi TAS S pozivajući se na to ministarstvo.\nRuski ministar vanjskih poslova je ponovo pozvao da se objavi "cio paket" sporazuma o Siriji, koji su Rusija i SAD postigle 9. septembra, kao i da taj paket odobri Savjet bezbjednosti UN.\n"Fokus je bio na primjeni sporazuma Rusije i SAD od 9. septembra u cilju pokretanja mirovnog procesa u Siriji, poboljšanja humanitarne situacije i organizovanja zajedničkih napora u borbi protiv terorizma", ističu iz ministarstva.\nRojters podsjeća da je Al Nusra Front, koji je povezan sa mrežom Al Kaide, preimenovan u Džabhat Fatah al Šam.\nTu poruku Keri prenio Lavrovu i naglasio da Vašington očekuje da Moskva iskoristi svoj uticaj na sirijskog predsjednika Bašara al Asada "kako bi se omogućilo da humanitarni konvoji UN stignu u Alep i druga područja gdje su potrebni", saopštio je portparol Stejt Departmenta Džon Kirbi, prenosi Rojters.\nSAD predale Rusiji podatke o lokaciji sirijske opozicije\nSlužbe bezbjednosti SAD i Pentagon prvi put su predale podatke o oblastima djelovanja opozicionih grupa u Siriji, koje su pod kontrolom SAD, rekao je specijalni predstavnik Ministarstva odbrane Rusije u Ženevi, pukovnik Aleksander Zorin.\nPrema riječima Zorina, koji je zadužen za pitanja primirja i humanitarne pomoći, podaci ne mogu da pomognu u odvajanju umjerene opozicije od Džabhat al-Nusre, prenio je TAS S.\nZorin je rekao da je ruska strana dobila dokumente tokom susreta s predstavnicima Pentagona i americkih specijalnih službi u Ženevi, navodi Sputnjik.\nOn je, takođe, istakao da je tokom sastanka sa predstavnicima SAD, Rusija "uporno zahtijevala" informacije, koje su potrebne za podjelu oblasti pod kontrolom opozicije i terorista.\nMetak1 2 godine i 2 mjeseca\nRusi i SAD pravoslavci i katolici potpisuju primirje za Bajram u Siriji interesantno za razmisliti i logički zaključiti


Пуштен у рад нови вреловодни котаo у топлани „Коњарниик” « Београдске електране\n- Čast nam je i zadovoljstvo što smo danas imali priliku da pustimo u rad novi kotao VK4 od 74 megavata u toplani Konjarnik. Pre oko mesec dana obećali smo, kad su bili završeni svi radovi, da ćemo do kraja godine pustiti kotao u funkciju. Mislim da je ovo jedna prigodna čestitka Beograđanima, našim sugrađanima, korisnicima naših usluga, da u 2016. godini grejanje bude sigurnije, bolje i kvalitetnije, naročito na području koje pokriva toplana Konjarnik – rekao je Aleksić.\nOn je objasnio da je novi kotao najsavremeniji i jedinstven u Srbiji i dodao da je u njega uloženo skoro četiri miliona evra.\n- Želimo da budemo energetski efikasniji da proizvodimo toplotnu energiju ekonomičnije nego do sada i da, naravno, štitimo čovekovu okolinu i da po svim parametrima budemo lideri u ovom delu Evrope – naglasio je Aleksić.\nMinistar Antić je istakao da će novi vrelevodni kotao, snage 70 megavata, poboljšati energetsku stabilnost glavnog grada i dodao:\n– Novi kotao, kao poslednja tehnološka generacija, ima najmanju emisiju zagađenja, što je dokaz da „Beogradske elektrane” i Grad Beograd veliku pažnju posvećuju zaštiti životne sredine. Takođe, „Beogradske elektrane” su veoma značajne za ukupnu energetsku stabilnost Srbije.\nOvo proizvodno postrojenje, prema rečima Nikole Nikodijevića, omogućava da se na daljinsko grejanje priključi veći broj korisnika u tom delu grada, među kojima su već priključene škole „1.300 kaplara” i Medicinska škola na Zvezdari.\nNikodijević je najavio dalje gašenje kotlarnica na mazut i zaključio da je grejanje u Beogradu ove sezone veoma kvalitetno.\nInače, grad Beograd i „Beogradske elektrane” realizovale su ovu veliku investiciju za dobrobit građana i privrednika koji se pretežno nalaze na teritoriji opštine Zvezdara, a manjim delom na opštinama Voždovac, Palilula, Stari grad i Savski venac.\nInvesticija je vredna 480 miliona dinara. Preciznije, u 2014. godini finansirano je 280 miliona dinara za izgradnju kotla, a u 2015. godini 200 miliona dinara za povezivanje kotla u sistem toplane „Konjarnik”. Grad Beograd i „Beogradske elektrane“ realizovale su ovu veliku investiciju prepoznajući potrebe građana i privrednika koji se pretežno nalaze na teritoriji opština Zvezdara, a manjim delom na teritorijama opština Voždovac, Palilula, Stari grad i Savski venac.\nKonstrukcija kotla je vertikalni membranski sa gorionikom na prirodni gas, koji je ugrađen na plafonu kotla. Gorionik je snage 70 megavata, najmodernije konstrukcije sa Low NOx, tako da ispunjava sve zahteve i standarde zaštite čovekove okoline. Kotao je povezan u sistem preko razmenjivača toplote voda/voda snage 70 megavata, koji je prvi put izgrađen u Srbiji. Izvođači radova koji su učestvovali u izgradnji kotla su domaće firme: Termah, Minel kotlogradnja, Montprojekt i Feromont inženjering.\nZahvaljujući izgradnji novog vrelovodnog kotla, postojećim korisnicima na grejnom području toplane „Konjarnik“ biće obezbeđeno pouzdanije grejanje. Građanima koji nisu bili priključeni na sistem daljinskog grejanja sada će to biti omogućeno, jer je povećan kapacitet toplane. Takođe, zahvaljujući izgradnji novog vrelovodnog kotla, koji je opremljen najsavremenijom opremom visoke energetske efikasnosti, omogućeno je gašenja kotlarnica – zagađivača (nedavno ugašena velika kotlarnica – zagađivač „Veljko Dugošević“), priključenje brojnih škola na sistem daljinskog grejanja (ove godine priključene su OŠ 1300 kaplara i Medicinska škola Zvezdara) i gašenje kotlarnice Instituta Ivo Lola Ribar u Bulevaru kralja Aleksandra. Pored značajnog unapređenja životne sredine biće ostvarene velike uštedena na ime smanjene potrošnje energenata i eventualne ekološke sanacije.\nThis entry was posted on sreda, decembar 30th, 2015 at 14:21\tand is filed under Vesti i saopštenja. You can follow any responses to this entry through the RSS 2.0 feed. Both comments and pings are currently closed.


Radikali traže smenu Tadića\nPoziv predsednika Srbije Borisa Tadića kosovskim Srbima da izađu na predstojeće izbore predstavlja kršenje Ustava, ocenio je u izjavi za naš program zamenik predsednika Srpske radikalne stranke Tomislav Nikolić, i dodao da će radikali za inicijativu za opoziv predsednika Republike pokušati da prikupe dovoljan broj potpisa.\n“Ja mislim da taj zahtev moraju da potpišu svi oni koji su se izjasnili protiv izlaska Srba na Kosovu i Metohiji na izbore, pošto to nije cena hleba i komunalija, nego je najvažnije džavno pitanje.”\nIstovremeno, predsednik Glavnog odbora Socijalističke partije Srbije Ivica Dačić ističe da njegova stranka podržava ideju radikala:\n“U petak ćemo imati sednicu Izvršnog odbora Glavnog odbora gde ćemo i formalno odlučiti da li ćemo pisano podržati tu inicijativu, ali i uz našu podršku ta inicijativa Srpske radikalne stranke ne verujem da će imati dvotrećinsku podršku u Srbiji.”\nPortparol Demokratske stranke Srbije Andreja Mladenović ocenio je da je predsednik Srbije Boris Tadić zanemario preporuke državnih i nacionalnih institucija kada je pozvao kosovske Srbe da izađu na izbore. Između ostalog, predsednik Srbije pozvao je kosovske Srbe da izađu na izbore uprkos Rezoluciji Skupštine Srbije u čijem donošenju je kao poslanik i sam učestvovao, čime destabilizuje prilike u Srbiji, naveo je Mladenović. A potpresednik Demokratske stranke Bojan Pajtić inicijativu radikala vidi kao posledicu izbornog neuspeha ove partije.\n“Inicijativu za opoziv shvatam kao prilično nedostojanstven način da se prizna poraz.”\nPodsećamo da je za stavljanje ovog predloga radikala na dnevni red parlamenta neophodno sakupiti 84 potpisa, kao i da Srpska radikalna stranka ima 82 poslanika. Povodom ovih najava CeSID-ov pravni ekspert Miloš Todorović objašnjava da je inicijativa za opoziv predsednika Republike može biti pokrenuta ukoliko je on prekršio Ustav, da je neophodno da tu inicijativu potpiše dve trećine poslanika, ali i podvlači da to nije kraj procedure.\n“To je da su birači neposredno, znači kao na izborima odluče zapravo da li će predsednik biti opozvan tajnim izjašnjavanjem s tim da će biti opozvan ako za opoziv glasa većina od ukupnog broja upisanih. A ministar u Vladi Srbije Velimir Ilić pre obraćanja Borisa Tadića najavio je da će Vlada u četvrtak odnosno danas raspravljati o kosovskim izborima. Imajući u vidu da je Vlada Srbije saopštila da je ta rasprava već obavljena, Ilić za naš program objašnjava suštinu svoje pređašnje izjave.\n“Ja se izvinjavam, ja sam bio na putu, a Vlada je već raspravljala i zauzela stav, ja nisam znao. Inače stav Vlade je da ne poziva Srbe na izbore i to je definitivni stav.”\nS druge strane, poziv kosovskim Srbima da izađu na izbore neminovno je otvorio pitanje dalje kohabitacije Vlade Srbije i predsednika Republike. Potpredsednik Demokratske stranke Bojan Pajtić kaže da će demokrati u parlamentu i dalje podržavati zakone koji doprinose evropskom razvoju Srbije. Funkcioner DSS Miloš Aligrudić navodi da to ne može da komentariše dok se ne obave opšte konsultacije, a predsednik Izvršnog odbora G17 Plus Goran Paunović naglašava da će se vrlo brzo videti da li je dalja kohabitacija zaista moguća.\n“Ukoliko parlament Srbije može da funkcioniše i da donosi zakone već narednih dana ćemo to videti, onda ćemo imati kohabitaciju. Ukoliko to ne bude bilo moguće i Demokratska stranka ne pruži podršku pre svega važnim zakonima, onda je očigledno Demokratska stranka odlučila da kohabitacija prestane.”